open-index/open-wikipedia-markdown huggingface dataset:
নীলজা ৱাংমো

**নীলজা ৱাংমো**  (  ; জন্ম: প্ৰায় ১৯৭৯) এগৰাকী ভাৰতীয় ৰেষ্টুৰেণ্টৰ মালিক আৰু উত্তৰ ভাৰতৰ লাডাখ অঞ্চলৰ স্থানীয় খাদ্যৰ প্ৰতি আগ্ৰহী। ২০১৯ চনত তেওঁৰ এই কামে ভাৰতৰ মহিলাৰ বাবে সৰ্বোচ্চ বঁটা – নাৰী শক্তিপুৰস্কাৰেৰে স্বীকৃতি লাভ কৰে।
## জীৱন
 পিতৃৰ মৃত্যুৰ পিছত প্ৰায় ১৯৭৯ চনত আলচিত জন্মগ্ৰহণ কৰিছিল ৱাংমোৰ। মাতৃ পক্ষৰ ককা-আইতাকে তেওঁক নিজৰ ঘৰলৈ লৈ যায় আৰু "ষ্টক" নামৰ গাঁৱত ডাঙৰ-দীঘল হয়। গাঁওখন পাহাৰৰ মাজত। তেওঁ মিছনেৰী স্কুললৈ গৈছিল আৰু মাকে কম মজুৰিৰে এটা এন জি অ'ত কাম কৰিছিল।টকা পইচাৰ অভাৱ ঘটিছিল আৰু আৰ্থিক অনাতনৰ বাবে যদিও তাই কলেজত ভৰ্তি হৈছিল ৱাংমোক তাত ৰাখিবলৈ পৰ্যাপ্ত ধন নাছিল।তেওঁৰ পিতৃৰ পৰিয়ালে তেওঁলোকক তেওঁলোকৰ পিতৃৰ ঘৰ ব্যৱহাৰ কৰিবলৈ অনুমতি নিদিয়াৰ বাবে, তেওঁ আৰু তেওঁৰ মাতৃ গৃহহীন হৈ পৰিলহেতেন যদি তেওঁৰ মাতৃৰ পিতৃয়ে আলচিত তেওঁলোকৰ বাবে ঘৰ নিৰ্মাণৰ ব্যয় বহন নকৰিলেহেতেন। তেওঁৰ মাতৃৰ পিতৃ ২০১৪ চনত মৃত্যু বৰণ কৰে।

ৱাংমোৱে ২০১৬ চনত ব্যৱসায়িক ঋণৰ সহায়ত "আলচি কিচেন" নামৰ ব্যৱসায় আৰম্ভ কৰিছিল। ৰেষ্টুৰেণ্টখন তেওঁলোকৰ ঘৰৰ ওপৰত অৱস্থিত হোৱা বাবে পৰ্যটকক আকৰ্ষণ কৰে আৰু তেওঁলোকে ট্ৰেকিং কৰি ৰেষ্টুৰেণ্টখন বিচাৰি আহে ।  তেওঁলোকে বিজ্ঞাপনৰ বাবে খুব কম ধন ব্যয় কৰিছিল, কিন্তু তিনি বছৰৰ পাছত ৰেষ্টুৰেণ্টখন সুনাম মুখে মুখে প্ৰচাৰ হোৱাৰ ফলত ব্যৱসায়টো সুদৃঢ় হৈ পৰিছিল।[4]সাধাৰণ ধাৰণাৰ বিপৰীতে, তেওঁৰ বিশ্বাস আছিল যে গৃহ অঞ্চলৰ থলুৱা খাদ্যই দৰ্শনাৰ্থীক আকৰ্ষণ কৰিব। আন কিছুমান ৰেষ্টুৰেণ্টত স্থানীয় খাদ্য পৰম্পৰাক অতি সাধাৰণ বুলি ধৰা হ'ব বুলি ভয় কৰি অধিক পৰম্পৰাগত খাদ্য পৰিবেশন কৰা হৈছিল। ৱাংমোৱে তেওঁৰ মাকৰ সৈতে মিলি খাদ্য তালিকা প্ৰস্তুত কৰিছিল য’ত ‘চুতাগী’ নামৰ স্থানীয় পাস্তাৰ দৰে সামগ্ৰী আৰু ‘মমো’ নামৰ ভাপত দিয়া ডাম্পলিংবোৰ ৰাখে। এপ্ৰিকট কাৰ্ণেলৰ ওপৰত আধাৰিত চাহ আৰু তেওঁলোকৰ নিজস্ব বিশেষ মিশ্ৰণ পৰিবেশন কৰা হয়, আৰু গ্ৰাহকসকলে কাঠেৰে জ্বলোৱা চুলিৰ চাৰিওফালে বহি ৰন্ধনকাৰীসকলে তেওঁলোকৰ আহাৰ প্ৰস্তুত কৰা চাব পাৰে। ।

অৱশ্যে তেওঁৰ খাদ্যৰ শলাগ লোৱা হৈছিল আৰু ২০১৯ চনত তেওঁ আনক "তাইৰ" খাদ্য কেনেকৈ ৰান্ধিব লাগে সেই বিষয়ে শিকাই নিজৰ ব্যৱসায় সম্প্ৰসাৰণ কৰিছিল। তেওঁ কয় যে তেওঁ কেৱল ছোৱালী বা মহিলাকহে নিয়োগ কৰে কাৰণ অঞ্চলটোত পুৰুষ চেফৰ কোনো পৰম্পৰা নাই।

২০১৯ চনত তেওঁৰ কামে ভাৰতৰ মহিলাৰ বাবে সৰ্বোচ্চ বঁটাৰে স্বীকৃতি লাভ কৰে। ২০২০ চনত আন্তঃৰাষ্ট্ৰীয় নাৰী দিৱস উদযাপনৰ বাবে ৰাষ্ট্ৰপতি শ্ৰী ৰামনাথ কোবিন্দৰ দ্বাৰা নাৰী শক্তিপুৰস্কাৰ বঁটা প্ৰদান কৰা পোন্ধৰগৰাকী মহিলাৰ ভিতৰত তেওঁ আছিল। ইয়াত মহিলা সবলীকৰণ ব্যৱস্থাক আগবঢ়াই নিয়া মহিলাসকলক স্বীকৃতি দিয়া হয়। তেওঁক নিৰ্বাচিত কৰা হৈছিল কাৰণ তেওঁৰ কামে "২০৩০ চনৰ বহনক্ষম উন্নয়নৰ লক্ষ্যৰ বাবে এজেণ্ডাক ঠেলি দিয়াৰ লগতে মহিলাৰ অধিকাৰ সুৰক্ষিত কৰাৰ দিশত অৰিহণা যোগাইছিল"। ২০২০ চনৰ বাবে নিৰ্বাচিত মহিলাসকলে দেখুৱাইছে যে তেওঁলোকে নিজৰ উচ্চাকাংক্ষা নথকাৰ আৰু লাভ কৰাৰ কাৰণ হিচাপে নিজৰ স্থান, বয়স, লিংগ বা সম্পদৰ অভাৱৰ অনুমতি দিয়া ব্যৱহাৰ কৰা নাছিল।

## তথ্যসূত্ৰ
জেন এলিজাবেথ ওৱাটাৰষ্টন

**জেন এলিজাবেথ ওৱাটাৰষ্টন** (১৮৪৩ – ৭ ডিচেম্বৰ ১৯৩২) আছিল স্কটিছ শিক্ষয়িত্ৰী আৰু দক্ষিণ আফ্ৰিকাৰ প্ৰথম মহিলা চিকিৎসক। ডেভিদ লিভিংষ্টনৰ পৰা অনুপ্ৰাণিত হৈ তেওঁ চিকিৎসক আৰু মিছনেৰী হ’বলৈ প্ৰশিক্ষণ লয়। পক্ষপাতিত্বৰ বাবেই তেওঁ লিভিংষ্টনৰ পদাংক এৰি দক্ষিণ আফ্ৰিকাৰ দৰিদ্ৰসকলৰ সৈতে কাম কৰিবলৈ বাধ্য হয়।
## জীৱনী
১৮৪৩ চনত ইনভাৰ্নেছত জন্মগ্ৰহণ ওৱাটাৰষ্টনে জন্মগ্ৰহণ কৰিছিল। তেওঁৰ পিতৃয়ে ইনভাৰ্নেছত এটা *কেলেডোনিয়ান বেংক* চলাইছিল। স্কটিছ শিক্ষয়িত্ৰী হিচাপে দক্ষিণ আফ্ৰিকাৰ লাভডেল মিছনেৰী ইনষ্টিটিউটৰ নতুন ছোৱালীৰ শাখাৰ প্ৰথম অধীক্ষকৰ চাকৰি দিয়া হৈছিল। ১৮৬৭ চনৰ জানুৱাৰী মাহত এই অভিযানৰ নেতৃত্ব দিয়া ড° জেমছ ষ্টুৱেৰ্টৰ বাবে কাম কৰিবলৈ তেওঁ দক্ষিণ আফ্ৰিকাত উপস্থিত হয়। ১৮৬৮ চনৰ ২৩ আগষ্টত লাভডেল গাৰ্লছ ইনষ্টিটিউচন মুকলি কৰা হয়। ওৱাটাৰষ্টন আছিল দক্ষিণ আফ্ৰিকাৰ প্ৰথম মহিলা চিকিৎসক।

১৮৭৩ চনলৈকে তেওঁ তাত কাম কৰিছিল আৰু ইংলেণ্ডত চিকিৎসা প্ৰশিক্ষণ লাভৰ কঠিন কামটো হাতত ল’বলৈ উভতি আহিছিল। ডেভিদ লিভিংষ্টনৰ মৃত্যু আৰু মহিলাসকলক চিকিৎসক হ’বলৈ দিয়া খবৰৰ পৰাই ৱাটাৰষ্টনে অনুপ্ৰাণিত হৈছিল। ১৮৮০ চনত লণ্ডন স্কুল অৱ মেডিচিন ফৰ উইমেনত প্ৰশিক্ষণ লোৱা প্ৰথম মহিলাসকলৰ ভিতৰত অন্যতম হোৱাৰ সৌভাগ্য হৈছিল।

প্ৰশিক্ষণৰ পিছত তেওঁ লিভিংষ্টোনিয়া ফ্ৰী চাৰ্চ মিছনলৈ যায় যিটো সেই সময়ত মালাউই হ্ৰদৰ পাৰৰ কেপ মেক্লিয়াৰত আছিল।

তাত থকা মিছনেৰীসকলে আফ্ৰিকানসকলৰ প্ৰতি আৰু তেওঁৰ প্ৰতি থকা অসন্মানজনক মনোভাৱ দেখি লাভডেলে মোহভংগ হৈ পৰিল— পুৰুষ মিছনেৰীসকলে তেওঁক নিজলৈ স্বামী বিচাৰি মিছনলৈ অহাৰ অভিযোগ উত্থাপন কৰিছিল। তেওঁ যে নিজৰ সম্ভাৱনাক অৰ্জন কৰা নাই সেই কথা উপলব্ধি কৰি তেওঁ তাৰ পৰা গুচি গ'ল।

১৮৮০ চনত কেপ টাউনত চিকিৎসক হোৱাৰ আগতে তিনি বছৰ ধৰি লাভডেল মিছনত থাকে। ১৮৭৮ চনত কেলেডোনিয়ান বেংকৰ বিফলতাৰ পিছত তেওঁ ব্যক্তিগত প্ৰেকটিছত যোগদান কৰে, আংশিকভাৱে সমাজসেৱী হিচাপে জীয়াই থাকে, আৰু তেওঁৰ নিজৰ উপাৰ্জনহীন পৰিয়ালটোৰ বাবে স্কটলেণ্ডলৈ ধন পঠিয়াবলৈ সক্ষম হয়।

ৱাটাৰষ্টনে দৰিদ্ৰসকলৰ সৈতে কাম কৰি "ফ্ৰী ডিচপেনচাৰীৰ লেডিজ ব্ৰাঞ্চ" স্থাপন কৰে। ইয়াক “বিনামূলীয়া’’ বুলি জনা গৈছিল, কিন্তু গ্ৰাহকৰ মৰ্যাদা নিশ্চিত কৰিবলৈ সদায় এটা সৰু চাৰ্জ লোৱা হৈছিল। ৱাটাৰষ্টনে লগতে জোৰ দি কয় যে, সেইসকল মাতৃয়ে লাভৱান হ’ব, যিসকল বিয়া হ’ব লাগে যদিও সন্তানটো হয়তো বিয়াৰ আগতেই জন্ম হৈছিল। সংস্থাটোৱে মাতৃসকলক চোৱা-চিতা কৰিছিল আৰু কামটো আগবঢ়াই নিবলৈ ধাত্ৰীসকলকো প্ৰশিক্ষণ দিছিল।

ব্লুমফণ্টেইনত তেওঁ ব্ৰিটিছ যুদ্ধ মন্ত্ৰীয়ে কনচেনট্ৰেচন কেম্পৰ অৱস্থাৰ তদন্তৰ বাবে নিযুক্তি দিয়া ছয়জনীয়া সমিতিৰ অংশ আছিল (সমিতিখনৰ আন সদস্যসকলৰ ভিতৰত আছিল ভোটাধিকাৰী মিলিচেণ্ট ফ'চেট আৰু চিকিৎসক এলা কেম্পবেল স্কাৰলেট)।

অক্লান্ত কামৰ বাবে ৱাটাৰষ্টনক দক্ষিণ আফ্ৰিকাৰ নাম নোকাটাকা দিয়া হয়, অৰ্থ "কৰ্মৰ মাতৃ"। ১৯২৫ চনত তেওঁ আয়াৰলেণ্ডৰ ৰয়েল কলেজ অৱ ফিজিচিয়ানছৰ ফেলো হিচাপে নিযুক্তি পোৱা দ্বিতীয়গৰাকী মহিলা হিচাপে পৰিগণিত হয়।
১৯২৯ চনত ৱাটাৰষ্টনক কেপ টাউন বিশ্ববিদ্যালয়ে আইন বিভাগৰ ডাক্তৰ হিচাপে নিযুক্তি দিয়ে। ১৯৩২ চনত কেপ টাউনত ৱাটাৰষ্টনৰ মৃত্যু হয়।

## উত্তৰাধিকাৰ
ৱাটাৰষ্টনে ১৮৬৬ চনত লাভডেলত প্ৰতিষ্ঠানটোৰ নেতৃত্ব দিয়া জেমছ ষ্টুৱেৰ্টলৈ লিখিছিল। ষ্টুৱেৰ্টৰ সৈতে তেওঁৰ চিঠিপত্ৰ ১৯০৫ চনলৈকে চলি থাকে।১৯৮৩ চনত সম্পাদনা আৰু প্ৰকাশ কৰা হয়।

## তথ্য সূত্ৰ

শ্ৰেণী:চিকিৎসাবিদ
শ্ৰেণী:প্ৰথম মহিলা চিকিৎসক
শ্ৰেণী:মৃত ব্যক্তি
আইদা টৌমা-চুলেইমান

**আইদা টৌমা-চুলেইমান** (, জন্ম: ১৬ জুলাই ১৯৬৪) এগৰাকী ইজৰাইলী আৰব সাংবাদিক আৰু ৰাজনীতিবিদ। ২০১৫ চনৰ পৰা হাদাছৰ বাবে নেচেটৰ সদস্য হিচাপে তেওঁ কাম কৰি আহিছে।

## জীৱনী
আইদা টৌমা-চুলেইমানৰ ইজৰাইলৰ নাচৰতত এটা আৰব খ্ৰীষ্টান পৰিয়ালত জন্ম হৈছিল।.তেওঁ নাচৰতৰ ছেইণ্ট জোচেফ স্কুলত পঢ়িছিল, আৰু হাইফা বিশ্ববিদ্যালয়ৰ পৰা মনোবিজ্ঞান আৰু আৰবী সাহিত্যত বি এ ডিগ্ৰী লাভ কৰিছিল। টৌমা-চুলেইমান দুগৰাকী কন্যাৰ সৈতে একৰত থাকে। ২০১১ চনত তেওঁৰ স্বামী জিৰিছ চুলেইমানৰ কৰ্কট ৰোগত আক্ৰান্ত হৈ মৃত্যু হয়। তেওঁ এগৰাকী নাস্তিক।.

## চমু জীৱন
টৌমা-চুলেইমানে ১৯৯২ চনত আৰব নাৰীবাদী গোট উইমেন এগেইনষ্ট ভিলেন্স প্ৰতিষ্ঠা কৰিছিল৷ আৰু প্ৰতিষ্ঠা হোৱাৰ পৰাই তেওঁ ইয়াৰ মুখ্য কাৰ্যবাহী বিষয়া বিষয়া হিচাপে কৰ্মনিৰ্বাহ কৰি আছে। তেওঁ পাছলৈ হাদাছ দলত যোগদান কৰে আৰু পিছলৈ হাদাছৰ এটা ফৈদ ইজৰাইলী কমিউনিষ্ট পাৰ্টিৰ মালিকানাধীন আৰবী ভাষাৰ কাকত আল-ইত্তিহাদৰ মুখ্য সম্পাদিকা হয়। ইয়াৰ উপৰিও ইজৰাইলৰ আৰব নাগৰিকৰ বাবে হাই ফ’ল’-আপ কমিটীৰ প্ৰথম মহিলা সদস্য হিচাপে পৰিগণিত হয়। ইয়াৰ লগতে তেওঁ আন্তৰ্জাতিক মহিলা আয়োগ ফৰ এ জাষ্ট পেলেষ্টাইনী–ইজৰাইল শান্তিৰ সহ-প্ৰতিষ্ঠাপক আছিল।[

২০২০ চনত ক’ভিড-১৯ মহামাৰীৰ সময়ত নেচেটলৈ পুনৰ নিৰ্বাচিত হোৱাৰ পাছত টৌমা-চুলেইমানে পশ্চিম পাৰৰ এখন চেকপইণ্টত বীজাণুনাশক কৰাৰ ভিডিঅ’ টুইট কৰি লিখিছিল, “ক’ৰ’না ভাইৰাছৰ আৱৰণত দখলৰ আন এক অত্যাচাৰ — আইডিএফে কালকিলিয়া চেকপইণ্টত পেলেষ্টাইনীসকলক অজ্ঞাত পদাৰ্থ ছটিয়াইছে। এই স্প্ৰে’ৰ লগত সকলো একমত।” সংকটৰ আৱৰণত সংঘটিত হোৱা ভয়ানক অৱস্থাক আওকাণ কৰিব নোৱাৰি।’ ভিডিঅ’টোত প্ৰকৃততে দেখা গৈছে যে পেলেষ্টাইন কৰ্তৃপক্ষৰ কৰ্মচাৰীয়ে কৰ’না ভাইৰাছৰ বিৰুদ্ধে যুঁজিবলৈ চেকপইণ্টৰ পেলেষ্টাইনী পক্ষক বীজাণুমুক্ত কৰিছে৷
## তথ্যসূত্ৰ
শ্ৰেণী:ইজৰাইলৰ নাৰী অধিকাৰ কৰ্মী
শ্ৰেণী:ইজৰাইলৰ ব্যক্তি
দক্ষিণ ৰায়

**দক্ষিণ ৰায়** হৈছে বাংলাদেশ আৰু ভাৰতৰ সুন্দৰবন অঞ্চলত জাতি-ধৰ্ম নিৰ্বিশেষে পূজিত এগৰাকী লোকদেৱতা। তেওঁক পশু আৰু দানৱৰ নিয়ন্ত্ৰক বা বাঘৰ ৰাজা বুলি গণ্য কৰা হয়। সুন্দৰবনৰ অধিবাসীসকলে দক্ষিণ ৰায়ক সুন্দৰবনৰ ভাটি অঞ্চলৰ অধিপতি হিচাপে পূজা কৰে। আন এগৰাকী লোকদেৱী বনবিবি আৰু পীৰ বড়খাঁ গাজীৰ সৈতে দক্ষিণৰায়ৰ সংঘৰ্ষৰ কথা সুন্দৰবনৰ লোককাহিনী, সংস্কৃতি, আৰু পালাগানত পোৱা যায়।

## লোক-সংস্কৃতিত
স্থানীয় কিংবদন্তী অনুসৰি, দক্ষিণ ৰায়ৰ ৰাজত্বৰ সীমা দক্ষিণত কাকদ্বীপ, উত্তৰত ভাগীৰথী নদী, পশ্চিমত ঘাটাল আৰু পূবত বাকলা জিলা। প্ৰত্যেক অমাৱস্যাত দক্ষিণৰায় মন্দিৰত পশুবলি দিয়া হয়। লোকবিশ্বাস অনুসৰি দক্ষিণ ৰায়ে গীত-বাদ্য পছন্দ কৰে, গতিকে স্থানীয় লোকসকলে ৰাতি তেওঁৰ মন্দিৰত নাচ-গানৰ আয়োজন কৰে। দক্ষিণ ৰায়ৰ বাৰ্ষিক পূজাৰ সময়ত গায়েসকলে পালাক্ৰমে কবি কৃষ্ণৰাম দাস ৰচিত *ৰায়মঙ্গল* পৰিৱেশন কৰে, আৰু হিন্দু-মুছলমান নিৰ্বিশেষে বাউল্যা, মউল্যা, মলঙ্গি আদি শ্ৰমজীৱী মানুহে ভক্তিৰে এই গীত শ্ৰৱণ কৰে। 
সুন্দৰবনৰ অধিবাসীসকলে ম্যানগ্ৰোভ হাবিত মাছধৰা, কাঠ বা মৌ আহৰণৰ কামত যাবলৈ আগতে দক্ষিণ ৰায়ৰ মন্দিৰত পূজা দিয়ে। কিছুমান লোকে বাঘৰ আক্ৰমণৰ পৰা ৰক্ষা পাবলৈ মূৰৰ পিছফালে দক্ষিণ ৰায়ৰ মুখা পৰিধান কৰি হাবিত প্ৰবেশ কৰে।

## মন্দিৰ
কলকাতাৰ গড়িয়া ৰেল ষ্টেচনৰ ওচৰত লক্ষ্মীকান্তপুৰ আৰু ধপধোপিৰ কাষত এখন দক্ষিণ ৰায় মন্দিৰ আছে। এই অঞ্চল আগতে সুন্দৰবনৰ অন্তৰ্ভুক্ত আছিল। এতিয়াও অঞ্চলবাসীয়ে দক্ষিণ ৰায় মন্দিৰত পূজা দিয়ে। 
দক্ষিণ ৰায়ৰ মূৰ্তিত ডাঙৰ গোঁফ দেখা যায়। তেওঁৰ শৰীৰ পল্কন, চকচকীয়া আৰু হালধীয়া। গাত বাঘৰ দৰে আঁচ থকা দাগ থাকে, মুখৰ দুয়োফালৰ পৰা লেলাউটি বৈ থাকে, আৰু তেওঁৰ প্ৰায় ছয় মিটাৰ দীঘল নেজ আছে।

## সাহিত্যত
কবি কৃষ্ণৰাম দাসৰ *ৰায়মঙ্গল*-ৰ লগতে হৰপ্ৰসাদ শাস্ত্ৰী, দীনেশচন্দ্ৰ সেন, নীহাৰঞ্জন ৰায়, সুনীতি কুমাৰ চট্টোপাধ্যায় আদিয়ে দক্ষিণ ৰায় সম্পৰ্কে লিখিছে। ৰাজশেখৰ বসু (পৰশুৰাম)-ৰ কিছুমান বিখ্যাত চুটিগল্পত আৰু সুনীল গংগোপাধ্যায়ৰ কিশোৰ উপন্যাস *জংঘলেৰ মধ্যে গুম্বুজ*-ত দক্ষিণ ৰায়ৰ উল্লেখ পোৱা যায়।

## তথ্যসূত্ৰ

শ্ৰেণী:সংস্কৃতি 
শ্ৰেণী:বাংলাদেশৰ সংস্কৃতি 
শ্ৰেণী:লোক-সংস্কৃতি
শ্ৰেণী:দেৱ-দেৱী
শ্ৰেণী:কিংবদন্তি
আইৰিছ ষ্টাৰন লেভি

**আইৰিছ ষ্টাৰন লেভি** (, জন্ম: ১১ মে', ১৯৫৩) মহিলা আৰু মানৱ অধিকাৰৰ বিষয়ত মনোনিৱেশ কৰা এগৰাকী ইজৰাইলী সামাজিক কৰ্মী। তেওঁ অ-লাভজনক সংস্থা *হাৰ একাডেমী* (২০১৬) আৰু *টাৰ্নিং দ্য টেবলছ* (২০১১)ৰ সহ-প্ৰতিষ্ঠাপক, যি দুটা সংস্থাই বেশ্যাবৃত্তি আৰু হিংসাৰ পৰা ৰক্ষা পোৱা মহিলাসকলক বৃত্তিমূলক প্ৰশিক্ষণ প্ৰদানৰ কাম কৰে। ষ্টাৰন লেভি ক’লিচন অৱ উইমেন ফৰ পিছৰ ব’ৰ্ডৰ লগতো জড়িত হৈ আছে৷ তেওঁ টেষ্টিমোনি ট্ৰিবিউনেল অৱ উইমেন ভিক্টিমছ অৱ চেক্সুৱেল এছাল্টৰ সহ-সঞ্চালক আৰু ১৬ বছৰ ধৰি *টেল আভিভ [[যৌন নিৰ্যাতন]] সংকট কেন্দ্ৰ*ৰ স্বেচ্ছাসেৱী সমন্বয়ক আছিল। তেওঁ ২০১৮ চনৰ ছাছমেন-জইণ্ট বঁটা লাভ কৰিছে।

## নেপথ্য
১৯৫৩ চনৰ ১১ মে’ত জাফাত জন্মগ্ৰহণ কৰা ষ্টাৰন লেভিয়ে সৰুতে পৰিয়ালৰ সৈতে অষ্ট্ৰেলিয়ালৈ গুচি যায়। ১৯৭০ চনত ১৮ বছৰ বয়সত পিতৃ-মাতৃয়ে টেল আভিভত আত্মীয়ৰ লগত থাকিবলৈ পঠিয়াই দিয়ে। ষ্টাৰন লেভিয়ে শিল্প অধ্যয়ন কৰিছিল আৰু তেওঁ টেল আভিভ বিশ্ববিদ্যালয়ৰ গ্ৰুপ গাইডেন্স প্ৰগ্ৰেমৰ স্নাতক।

নবৈৰ দশকত ষ্টাৰন লেভিয়ে তিনি বছৰ আমষ্টাৰডামত বাস কৰিছিল। এই সময়ছোৱাত কাম কৰিবলৈ ষ্টুডিঅ'ৰ অভাৱত তেওঁ নিজাকৈ অৰ্থপূৰ্ণ কিবা এটা বিচাৰিছিল৷ তেওঁ বছনিয়ান যুদ্ধৰ সময়ত আৰু তাৰ পিছত বছনিয়ান মহিলাসকলৰ দুৰ্দশাৰ বিষয়ে সচেতন হৈছিল, যাৰ বহুতেই ক্ষতিৰ সন্মুখীন হৈছিল৷ যুদ্ধৰ অস্ত্ৰ হিচাপে ধৰ্ষণ, মানৱ সৰবৰাহৰ পৰা আৰম্ভ কৰি বিভিন্ন দিশত তেওঁলোক ক্ষতিসাধন হৈছিল। এইটোৱেই আছিল ষ্টাৰন লেভিৰ নিপীড়িত গোট বা হিংসাৰ বলি হোৱা মহিলাৰ বাবে সক্ৰিয়তাত প্ৰৱেশৰ কাৰণ৷ তেওঁ ইজৰাইললৈ উভতি অহাৰ লগে লগে তেওঁ এই পথত আগবাঢ়ি যাবলৈ বদ্ধপৰিকৰ হৈছিল, আৰু টেল আভিভ যৌন নিৰ্যাতন সংকট কেন্দ্ৰত স্বেচ্ছাসেৱী কাম কৰিবলৈ আৰম্ভ কৰিছিল।

## মহিলাৰ বাবে সক্ৰিয়তা

### টেল আভিভ যৌন নিৰ্যাতন সংকট কেন্দ্ৰ
১৯৯৭ চনত ষ্টাৰন লেভিয়ে টেল আভিভ যৌন নিৰ্যাতন সংকট কেন্দ্ৰত স্বেচ্ছাসেৱী কাম আৰম্ভ কৰে। এবছৰৰ ভিতৰতে তেওঁক পেছাদাৰী পদত নিযুক্তি দিয়া হয়৷  ১৬ বছৰৰ বাবে ষ্টাৰন লেভি স্বেচ্ছাসেৱী নেটৱৰ্ক সমন্বয়ক আছিল৷ তেওঁ প্ৰায় ২০০ জন স্বেচ্ছাসেৱকৰ এটা গোট পৰিচালনা কৰিছিল আৰু গ্ৰহণ, প্ৰশিক্ষণ আৰু সময়সূচীৰ বাবে দায়বদ্ধ আছিল। ষ্টাৰন লেভি হৈছে টেষ্টিমোনি ট্ৰিবিউনেল অৱ উইমেন ভিক্টিমছ অৱ চেক্সুৱেল এছাল্ট প্ৰকল্পৰ অন্যতম প্ৰতিষ্ঠাপক। এই ন্যায়াধিকৰণৰ আঁৰৰ ধাৰণাটো বিশ্বৰ আন মানুহৰ ন্যায়াধিকৰণৰ ওপৰত ভিত্তি কৰি গঢ় লৈ উঠিছে৷ ন্যায়াধিকৰণসমূহ চৰকাৰী সংস্থা নহয় আৰু ইয়াৰ কোনো বলবৎকাৰী ক্ষমতা নাই; চৰকাৰী ব্যৱস্থা আৰু সংবাদ মাধ্যমৰ দ্বাৰা অৱহেলিত বিষয়সমূহৰ প্ৰতি সজাগতা সৃষ্টিৰ লগতে হিংসা আৰু অন্যান্য অপৰাধৰ বলি হোৱা মহিলাসকলৰ মাজত সংহতি শক্তিশালী কৰিবলৈ এইবোৰ ডিজাইন কৰা হৈছে।
## তথ্যসূত্ৰ

শ্ৰেণী:ইজৰাইলৰ ব্যক্তি
শ্ৰেণী:ইজৰাইলৰ নাৰী অধিকাৰ কৰ্মী
শ্ৰেণী:জীৱিত ব্যক্তি
শ্ৰেণী:সমাজকৰ্মী
শ্ৰেণী:মানৱ অধিকাৰ কৰ্মী
নবান্ন

**নবান্ন** হৈছে বাংলাদেশ আৰু ভাৰতৰ পশ্চিম বংগ, ত্ৰিপুৰা আৰু অসমৰ বৰাক উপত্যকাত পালন কৰা কৃষিভিত্তিক উৎসৱ। এই উৎসৱ সাধাৰণতে খাদ্য আৰু নৃত্য-সংগীতেৰে উদ্‌যাপন কৰা হয়। এই উৎসৱত পিঠাৰ দৰে বিভিন্ন খাদ্য প্ৰস্তুত কৰা হয়। এই উৎসৱ অসমৰ ন-খোৱা আৰু ওড়িশাৰ নুৱাখাইৰ সমপৰ্যায়ৰ।

## উদ্‌যাপন
এই উৎসৱত মেলা অনুষ্ঠিত হয়, যাক নবান্ন মেলা বুলি কোৱা হয়। হিন্দু আৰু মুছলমান দুয়োটা প্ৰধান ধৰ্মীয় গোটৰ গাঁওবাসী আৰু স্থানীয় লোকে সমানে অংশগ্ৰহণেৰে এই উৎসৱত যোগদান কৰে। এই উৎসৱৰ লগত জড়িত সমাবেশত কবি, সংগীতজ্ঞ, বাউল আৰু চিত্ৰকৰক আমন্ত্ৰণ জনোৱা হয়।

## সমাজ আৰু সংস্কৃতিৰ প্ৰভাৱ
উৎসৱটোৰ সৈতে জড়িত ৰীতিনীতিবোৰৰ পৰা বহুকেইটা নৃত্য আৰু সংগীতৰ ধৰণ গঢ় লৈ উঠিছে। উদাহৰণস্বৰূপে চৌ, বিহু আদি। লগতে, "নবান্ন" নামটো বিভিন্ন গাঁৱলীয়া কল্যাণ প্ৰকল্প আৰু ভঁড়ালৰ লগত জড়িত।  
ইয়াক আই.পি.টি.এ. আন্দোলন আৰু বাংলা নাট্যশিল্পৰ লগতো সংযোগ কৰা হয়।

১৯৪০ চনৰ দশকত IPTA-ৰ পথ-প্ৰদৰ্শক নাটক *নবান্ন*ই মঞ্চত বাওঁপন্থী ৰাজনৈতিক দৃষ্টিভঙ্গীক প্ৰেৰণা যোগাইছিল, য'ত উৎপল দত্তৰ দৰে নাট্যজগতৰ ব্যক্তিত্বসকল জিলিকি উঠিছিল।

## তথ্যসূত্ৰ

শ্ৰেণী:লোক-সংস্কৃতি
শ্ৰেণী:সংস্কৃতি
শ্ৰেণী:কৃষি
শ্ৰেণী:ভাৰতৰ উৎসৱসমূহ
শ্ৰেণী:বাংলাদেশৰ উৎসৱ
শ্বেলী ইয়াচিমোভিচ

**শ্বেলী ৰেচেল ইয়াচিমোভি**চ (, জন্ম: ২৮ মাৰ্চ ১৯৬০) এগৰাকী ইজৰাইলী ৰাজনীতিবিদ, যি তিনিটা কাৰ্যকাল বিৰোধীৰ চৰকাৰী নেতা, নেচেটৰ সদস্য আৰু বৈদেশিক পৰিক্ৰমা আৰু প্ৰতিৰক্ষা সমিতিৰ সদস্য হিচাপে কাৰ্যনিৰ্বাহ কৰিছিল। ২০১১ চনৰ পৰা ২০১৩ চনৰ ভিতৰত ইজৰাইলী লেবাৰ পাৰ্টিৰ নেত্ৰী হিচাপে কাৰ্যনিৰ্বাহ কৰা শ্বেলীয়ে ৰাজনীতিত প্ৰৱেশ কৰাৰ পূৰ্বে এগৰাকী সাংবাদিক, এগৰাকী লেখিকা আৰু এগৰাকী টেলিভিছন আৰু ৰেডিঅ' মন্তব্যকাৰী আছিল।
## জীৱনী
ইয়াচিমোভিচৰ জন্ম হৈছিল ফাৰ ছাবাত। তেওঁৰ পিতৃ মোচি এজন নিৰ্মাণ শ্ৰমিক আৰু মাতৃ হান্না এগৰাকী শিক্ষয়িত্ৰী আছিল। পিতৃ-মাতৃ দুয়োজনেই হ'ল'কাষ্টৰ পৰা ৰক্ষা পোৱা লোক আছিল আৰু পোলেণ্ডৰ পৰা ইজৰাইললৈ প্ৰব্ৰজন কৰিছিল। তেওঁ সৰুতে ৰাজনৈতিকভাৱে জড়িত হৈ পৰে আৰু ১৫ বছৰ বয়সত অধ্যক্ষৰ নেতৃত্বৰ শৈলীক নিন্দা কৰা পোষ্টাৰ ওলোমাই ৰখাৰ বাবে ৰা'নানাৰ অষ্ট্ৰ'ভস্কি হাইস্কুলৰ পৰা বহিষ্কাৰ কৰা হয়। ১৯৭৮ চনত তেওঁক সৈনিক হিচাপে নিযুক্তি দিয়া হয় আৰু ১৯৮৫ চনত ইয়াচিমোভিচে নেগেভৰ বেন-গুৰিয়ান বিশ্ববিদ্যালয়ৰ পৰা আচৰণ বিজ্ঞানত ডিগ্ৰী লাভ কৰে।

বেৰশ্বেবাত পঢ়ি থকাৰ সময়ত তেওঁ আল হামিছমাৰ কাকতৰ সংবাদদাতা হিচাপে কাম কৰিছিল। ইজৰাইল ব্ৰডকাষ্টিং অথৰিটিৰ ৰেডিঅ' ষ্টেচন ৰেশ্বেট বেটৰ এংকৰ হৈ তেওঁ মতামত আৰু গতানুগতিক জ্ঞান আৰু প্ৰতিষ্ঠানৰ সমালোচক হিচাপে সুনাম অৰ্জন কৰে।এগৰাকী সাংবাদিক হিচাপে তেওঁ নাৰী আৰু সমাজ কল্যাণৰ বিষয়বোৰ সামৰি লৈছিল। ২০০০ চনৰ অক্টোবৰ মাহত কৰ্ম বিবাদৰ পিছত তেওঁ ৰেডিঅ'ৰ চাকৰি এৰি চেনেল ২ টিভিত যোগদান কৰে, য'ত তেওঁ এটা ৰাজনৈতিক টক শ্ব' আয়োজন কৰে আৰু বাতৰিৰ মন্তব্যকাৰী হিচাপে কাম কৰে। ইজৰাইল আৰ্মি ৰেডিঅ’ (গালেই টজাহাল)ৰ বাবেও তেওঁ সাপ্তাহিক অনুষ্ঠান কৰিছিল। দক্ষিণ লেবাননত ইজৰাইলৰ ভূমিকাক লৈ ক্ৰমাৎ বৃদ্ধি পোৱা আলোচনাৰ ফলত অৱশেষত প্ৰধানমন্ত্ৰী ইহুদ বাৰাকে ২০০০ চনত প্ৰত্যাহাৰৰ পৰিকল্পনা ঘোষণা কৰে, কাৰণ সামৰিক বিষয়াসকলৰ পৰা ইয়াচিমোভিচৰ এজেণ্ডাক লৈ কণ্ঠস্বৰ সমালোচনা কৰা হয়  চাৰিগৰাকী মাতৃ গোটৰ নেতাই পিছলৈ লক্ষ্য কৰিছিল যে তেওঁলোকৰ লক্ষ্যক প্ৰসাৰিত কৰাত মেনাশ্বে আৰু ইয়াচিমোভিচৰ সমৰ্থন অতি গুৰুত্বপূৰ্ণ।

## তথ্যসূত্ৰ

শ্ৰেণী:সাংবাদিক
শ্ৰেণী:লেখিকা
শ্ৰেণী:মহিলা ৰাজনীতিবিদ
শ্ৰেণী:ইজৰাইলৰ নাৰী অধিকাৰ কৰ্মী
শ্ৰেণী:ইজৰাইলৰ ব্যক্তি
খুন ভৰী মাংগ্

**খুন ভৰী মাংগ্ **  ()  ১৯৮৮ চনৰ ৰাকেশ ৰোশন পৰিচালিত আৰু প্ৰযোজিত এখন ভাৰতীয় হিন্দী ভাষাৰ একচন থ্ৰিলাৰ ছবি। অষ্ট্ৰেলিয়াৰ মিনি-ছিৰিজ ৰিটাৰ্ণ টু ইডেনৰ (১৯৮৩) আধাৰত নিৰ্মিত ছবিখনত ৰেখাই এগৰাকী ধনী বিধৱাৰ চৰিত্ৰত অভিনয় কৰিছে, যাক দ্বিতীয় স্বামীয়ে প্ৰতিশোধ ল'বলৈ হত্যাৰ চেষ্টা চলায়। ৰেখাৰ বাবে ছবিখন পুনৰ উভতি অহাৰ এক প্ৰয়াস আছিল। সমালোচকৰ প্ৰশংসা পোৱাৰ উপৰিও ছবিখনে ব্যৱসায়িক সফলতাও লাভ কৰিছিল। ৩৪তম ফিল্মফেয়াৰ বঁটাত শ্ৰেষ্ঠ ছবি আৰু শ্ৰেষ্ঠ পৰিচালককে (ৰোশন) ধৰি সাতটা মনোনয়ন পোৱাৰ লগতে ৰেখাই দ্বিতীয় শ্ৰেষ্ঠ অভিনেত্ৰীৰ বঁটা লাভ কৰে। ১৯৮৮ চনৰ ১২ আগষ্টত খুন ভৰী মাংগ্ মুক্তি পায়।
## সঁহাৰি
খুন ভৰী মাংগ্ৰ প্ৰতি সমালোচনা ইতিবাচক আছিল, সমালোচকৰ অধিকাংশ প্ৰশংসা ৰেখাৰ অভিনয়ৰ প্ৰতি আছিল। ২০০০ চনত দ্য হিন্দুৰ ভৱনা সোমায়াই হিন্দী চিনেমাৰ যোৱা দুটা দশকৰ পৰ্যালোচনা কৰি লিখা এটা প্ৰবন্ধ লিখিছিল: "ৰাকেশ ৰোশনে ৰেখাক খুন ভৰী মাংগত জীৱনজোৰা চৰিত্ৰ এটা আগবঢ়াইছে।" দ্য ট্ৰিবিউনত এম এল ধৱনে ১৯৮৮ চনৰ বিখ্যাত হিন্দী ছবিসমূহ নথিভুক্ত কৰাৰ সময়ত যুক্তি দিছিল: "খুন ভৰী মাংগৰ সহায়ত ৰাকেশ ৰোশনে এই মিথটো ধ্বংস কৰি পেলালে যে নায়কক নায়ক জৰুৰী আৰু নায়িকাসকল কেৱল অন্তৰাল আৰু পুতলাস্বৰূপ হিচাপে কাম কৰিবলৈহে থাকে।"

## তথ্য সংগ্ৰহ

## বাহ্যিক সংযোগ
*
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:১৯৮৮ বৰ্ষৰ চলচ্চিত্ৰ
লড়কী: ড্ৰেগন গাৰ্ল

**লড়কী: ড্ৰেগন গাৰ্ল**  (বিকল্প শিৰোনাম: এণ্টাৰ দ্য গাৰ্ল ড্ৰেগন; )  ২০২২ চনৰ, ইণ্ডো চাইনীজ প্ৰডাকছনৰ অধীনত ৰাম গোপাল বাৰ্মা, আৰু জিং লিউয়ে ৰচনা আৰু পৰিচালনা কৰা(4) ভাৰতীয় হিন্দী ভাষাৰ এখন যুদ্ধকলা বিষয়ক ছবি। ছবিখনত পূজা ভালেকাৰ, মিয়া মুকি, ৰাজপাল যাদৱ আৰু অভিমন্যু সিঙে গুৰুত্বপূৰ্ণ চৰিত্ৰত অভিনয় কৰিছে। এইখনৰ যোগেদি ভালেকাৰে চলচ্চিত্ৰত আত্মপ্ৰকাশ কৰিছিল। সাজ-পোছাক ডিজাইন কৰিছিল শ্ৰেয়া বেনাৰ্জীয়ে। ছবিখনক একেলগে চীনা, তেলেগু, তামিল, কানাড়া আৰু মালয়ালম ভাষাত ডাব কৰা আৰু মুক্তি দিয়া হৈছিল, যিখন এখন ভাৰতীয় ছবি হিচাপে সৰ্বাধিক সংখ্যক ছবিগৃহত মুক্তি দিয়া হৈছিল।

এণ্টাৰ দ্য ড্ৰেগনৰ দ্বাৰা অনুপ্ৰাণিত এই ছবিখনত এগৰাকী ভাৰতীয় মহিলাই তেওঁৰ বায়েকক যৌন নিৰ্যাতন চলাই হত্যা কৰা প্ৰত্যক্ষ কৰাৰ পিছত কুংফু শিকিবলৈ কৰা যাত্ৰাৰ কাহিনী বিবৃত হৈছে।

ছবিখনৰ সংগীত ৰচনা কৰিছে পল প্ৰবীণ কুমাৰে।

## তথ্য সংগ্ৰহ

## বাহ্যিক সংযোগ
* 
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:২০২২ বৰ্ষৰ চলচ্চিত্ৰ
লক্ষ্মী (২০১৪ চলচ্চিত্ৰ)

**লক্ষ্মী**  ) ২০১৪ চনৰ নাগেশ কুকুনুৰৰ দ্বাৰা ৰচিত আৰু পৰিচালিত ভাৰতীয় হিন্দী ভাষাৰ এখন জীৱনীমূলক সামাজিক সমস্যাৰ ছবি । ইয়াত শ্বেফালী শ্বাহ, ৰাম কাপুৰ, সতীশ কৌশিক, আৰু কুকুনুৰৰ সৈতে শিৰোনাম চৰিত্ৰত অভিনয় কৰিছে মোনালি ঠাকুৰে। ভাৰতৰ গ্ৰাম্য অঞ্চলত পৰ্দাৰ আঁৰত অব্যাহত থকা মানৱ সৰবৰাহৰআৰু শিশু বেশ্যাবৃত্তিৰ কঠোৰ বাস্তৱতা ছবিখনত বিবৃত হৈছে।

ছবিখনে ২০১৪ চনৰ ১৩ জানুৱাৰীত পাম স্প্ৰিংছ আন্তঃৰাষ্ট্ৰীয় চলচ্চিত্ৰ মহোৎসৱত শ্ৰেষ্ঠ কাহিনীৰ বাবে শ্ৰেষ্ঠ চলচ্চিত্ৰ - মাৰ্চিডিজ বেঞ্জ দৰ্শক বঁটা লাভ কৰে। পূৰ্বে ২০১৪ চনৰ ১৭ জানুৱাৰীত মুক্তি পোৱাৰ আশা কৰা হৈছিল যদিও চেঞ্চৰশ্বিপৰ সমস্যাৰ বাবে পলমকৈ ২০১৪ চনৰ ২১ মাৰ্চত মুক্তি ছবিখন মুক্তি পায়। টৰন্টো ৰিল ৱৰ্ল্ড, ৱাশ্বিংটন ডি চি, নিউয়ৰ্ক ইণ্ডিয়ান আৰু মেলবৰ্ণ ইণ্ডিয়ান চলচ্চিত্ৰ মহোৎসৱত এই ছবিখন আনুষ্ঠানিক নিৰ্বাচন হিচাপে প্ৰদৰ্শিত হয়। ২০১৪ চনৰ জুন মাহত ১৬তম লণ্ডন এছিয়ান চলচ্চিত্ৰ মহোৎসৱ লক্ষ্মী ছবিখনেৰে মুকলি কৰা হয়।
## মুক্তি
২০১৩ চনৰ নৱেম্বৰ মাহত কেন্দ্ৰীয় চলচ্চিত্ৰ প্ৰমাণীকৰণ ব’ৰ্ডে (CBFC) প্ৰথমবাৰৰ বাবে ছবিখন চায় আৰু কিছুমান দৃশ্য "আপত্তিজনক" বুলি বিবেচনা কৰে। পৰৱৰ্তী সময়ত ইয়াক সংশোধন সমিতিৰ দ্বাৰা চোৱাৰ কথা আছিল। কিন্তু জানুৱাৰী মাহৰ আৰম্ভণিলৈকে ছবিখন কমিটীয়ে চোৱা নাছিল আৰু সেয়েহে ১৭ জানুৱাৰীৰ ভাৰতীয় প্ৰিমিয়াৰৰ তাৰিখ বাদ দিবলগা হৈছিল।

ভাৰতত মুক্তি পোৱাৰ পূৰ্বে এই ছবিখনৰ প্ৰিমিয়াৰ ১৩ জানুৱাৰীত ২০১৪ চনৰ পাম স্প্ৰিংছ আন্তঃৰাষ্ট্ৰীয় চলচ্চিত্ৰ মহোৎসৱত হয়, য'ত ই সমালোচকৰ প্ৰশংসা লাভ কৰে আৰু দৰ্শকৰ ভোটৰ ওপৰত ভিত্তি কৰি শ্ৰেষ্ঠ কাহিনীৰ বাবে দৰ্শকৰ বঁটা লাভ কৰে।

## তথ্য সংগ্ৰহ

## বাহ্যিক সংযোগ
*  
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:২০১৪ বৰ্ষৰ চলচ্চিত্ৰ
শ্ৰেণী:জীৱনীমূলক চলচ্চিত্ৰ
শ্ৰেণী:ভাৰতৰ পতিতাবৃত্তি সম্পৰ্কীয় চলচ্চিত্ৰ
ভূমিকা চাওলা

**ভূমিকা চাওলা** (; জন্ম: ২১ আগষ্ট ১৯৭৮) এগৰাকী ভাৰতীয় অভিনেত্ৰী যিয়ে মূলতঃ তেলেগু চিনেমাৰ কামৰ বাবে পৰিচিত, লগতে কেইখনমান হিন্দী আৰু তামিল ছবি। 
যুৱকুডু (২০০০) ছবিৰ জৰিয়তে অভিনয়ত আত্মপ্ৰকাশ কৰে আৰু তাৰ পিছত ২০০০ চনৰ আৰম্ভণিতে তেলুগু চিনেমাৰ অন্যতম আগশাৰীৰ মহিলা তাৰকা হিচাপে পৰিগণিত হয়। 
তেওঁৰ উল্লেখযোগ্য ছবিসমূহৰ ভিতৰত কুছি (২০০১), অক্কাডু (২০০৩), সিমহাদ্ৰী (২০০৩), তেৰে নাম (২০০৩), জয় চিৰঞ্জীভা (২০০৫), চিল্লুনু অৰু কাধল (২০০৬), আনছুয়া (২০০৭), আৰু মধ্যবিত্ত আব্বাই (২০১৭) অন্যতম।

## আৰম্ভণি জীৱন

১৯৭৮ চনৰ ২১ আগষ্টত ভাৰতৰ নতুন দিল্লীৰ এটা পাঞ্জাবী হিন্দু পৰিয়ালত জন্মগ্ৰহণ কৰিছিল চাওলাৰ আৰু তাতেই স্কুলীয়া শিক্ষা সম্পূৰ্ণ কৰিছিল। 
 তেওঁৰ পিতৃ এজন অৱসৰপ্ৰাপ্ত সেনা বিষয়া। ভূমিকাৰ দুজন ভাই-ভনী, এজন ডাঙৰ ভাই আৰু এগৰাকী ডাঙৰ ভনীয়েক। 

১৯৯৭ চনত মুম্বাইলৈ গুচি যায় আৰু এড ফিল্ম আৰু হিন্দী মিউজিক ভিডিঅ’ এলবামৰ জৰিয়তে নিজৰ কেৰিয়াৰ আৰম্ভ কৰে। জি টিভি ধাৰাবাহিক হিপ হিপ হাৰে আৰু ষ্টাৰ বেষ্ট চেলাৰ্ছ – ফুৰছাট মেইনত অভিনয় কৰিছিল।

## কেৰিয়াৰ

তেলেগু চলচ্চিত্ৰ জগতৰ পৰাই চাওলাৰ চলচ্চিত্ৰ জীৱন আৰম্ভ হৈছিল, অভিনেতা সুমন্তৰ সৈতে বৈশিষ্ট্যপূৰ্ণ ছবি যুৱকুডু (২০০০)ত অভিনয় কৰিছিল। তেওঁৰ দ্বিতীয়খন মুক্তিপ্ৰাপ্ত ছবি কুছি (২০০১), য'ত তেওঁ পৱন কল্যাণৰ সৈতে অভিনয় কৰিছিল, বক্স অফিচত তেওঁক শ্ৰেষ্ঠ অভিনেত্ৰী – তেলেগুৰ ফিল্মফেয়াৰ বঁটা লাভ কৰিছিল আৰু তাৰ পিছত তেওঁ তেলেগু ভাষাৰ কেইবাখনো ছবিত অভিনয় কৰিছিল, য'ত তেওঁ মহেশ বাবু আৰু সিমহাদ্ৰী (২০০৩)ৰ বিপৰীতে অক্কাডু (২০০৩) কে ধৰি কেইবাখনো ছবিত অভিনয় কৰিছিল।  
ইফালে, অভিনেতা বিজয়ৰ সৈতে বদ্ৰী (২০০১) ছবিত অভিনয় কৰি তামিল চলচ্চিত্ৰ জগততো অভিষেক ঘটায় আৰু তাৰ পিছত তেওঁৰ দ্বিতীয়খন তামিল ছবি ৰোজা কুতম (২০০২)।

## ব্যক্তিগত জীৱন
২০০৭ চনৰ ২১ অক্টোবৰত নাছিকৰ দেৱলালীত গুৰদ্বাৰাত দীৰ্ঘদিনীয়া প্ৰেমিক তথা যোগ শিক্ষক ভাৰত ঠাকুৰৰ সৈতে চাওলাই বিবাহপাশত আবদ্ধ হয়।  এই দম্পতীহালৰ এজন পুত্ৰ আছে।
## বঁটা আৰু মনোনয়ন

## তথ্য সংগ্ৰহ

শ্ৰেণী:অভিনেত্ৰী
শ্ৰেণী:নাৰী
শ্ৰেণী:ভাৰতীয় নাৰী
শ্ৰেণী:ভোজপুৰী চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:তেলুগু চলচ্চিত্ৰৰ অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
কালাৱতী দেৱী

**কালাৱতী দেৱী**  ( ; জন্ম প্ৰায় ১৯৬৫) কানপুৰত শৌচাগাৰ নিৰ্মাতা হৈ পৰা এগৰাকী ভাৰতীয় ৰাজমিস্ত্ৰী।তেওঁ নিজৰ সমুদায়ত ৫০ আসনৰ শৌচালয় স্থাপন কৰি পৰিৱৰ্তন আনিছিল আৰু তাৰ পাছত আন সমুদায়সমূহলৈ আগবাঢ়িছিল। বিশেষকৈ মহিলা আৰু শিশুৰ বাবে অঞ্চলটো উন্নত কৰি ৪ হাজাৰটা শৌচাগাৰ নিৰ্মাণত সহায় কৰিছে। ২০১৯ চনত তেওঁক নাৰী শক্তিপুৰস্কাৰ (ভাৰতত মহিলাৰ বাবে সৰ্বোচ্চ বঁটা) প্ৰদান কৰা হয়।

## জীৱন
১৯৬০ চনত জন্মগ্ৰহণ কৰা দেৱীৰ আবাস সীতাপুৰত। ১৪ বছৰ বয়সত ১৮ বছৰীয়া জয়ৰাজ সিংৰ সৈতে বিয়াত বহিবলৈ তেওঁ ১৪ বছৰ বয়সত কানপুৰৰ জে কে মন্দিৰ ওচৰৰ ৰাজা পূৰৱালৈ আহিছিল।

তেওঁলোকৰ পৰিয়াল  কানপুৰৰ ৰাজা পুৰৱাত,বাস কৰিছিল আৰু তেওঁ সেই অঞ্চলৰ মানুহক ৰাস্তাত  মলত্যাগ কৰা দেখি বিৰক্ত হৈছিল। তেওঁ কৈছিল যে ই এটা "জীয়াই থকা নৰক" আছিল আৰু তেওঁ নিজৰ অঞ্চলৰ স্বচ্ছতা উন্নত কৰাৰ মনস্থ কৰিছিল। তেওঁৰ স্বামীয়ে সহায় কৰিছিল আৰু তেওঁ নিজৰ অঞ্চলত শৌচালয় নিৰ্মাণ কৰাৰ সিদ্ধান্ত লোৱাৰ পাছত, তেওঁ শ্ৰমিক ভাৰতীৰ সৈতে দেখা কৰিবলৈ গৈছিল। তেওঁলোকে ১০-২০ আসনৰ সুবিধা থকা শৌচালয় নিৰ্মাণৰ চিন্তা কৰিছিল। স্থানীয় কৰ্প'ৰেশ্বনসমূহক আহ্বান কৰা হৈছিল আৰু তেওঁলোকে ২ লাখ টকা যোগাৰ কৰাৰ প্ৰস্তাৱ দিছিল যদি তেওঁ ১ লাখ টকা সংগ্ৰহ কৰিব পাৰে। দেৱীয়ে চেষ্টা কৰিছিল, আৰু তেওঁ যথেষ্ট ধন সংগ্ৰহ কৰিছিল আৰু অধিক অগ্ৰহেৰে কাম আৰম্ভ কৰি অৱশেষত ৫০খন আসনৰ সুবিধা উপলব্ধ থকা শৌচালয় নিৰ্মাণ হৈছিল।

দেৱীয়ে নিজৰ কৰ্তব্য বিচাৰি পাইছিল, কিন্তু তেওঁ ধন সংগ্ৰহ আৰু সংগঠন কৰাতকৈও অধিক কিবা এটা কৰিব বিচাৰিছিল গতিকে তেওঁ ৰাজমিস্ত্ৰী হোৱাৰ সিদ্ধান্ত লৈছিল আৰু তেওঁৰ শ্ৰমিক ভাৰতীয়ে তেওঁৰ প্ৰশিক্ষণৰ বাবে ধন যোগাৰ কৰিছিল।

তেওঁৰ স্বামী আৰু জোঁৱাই দুয়োৰে মৃত্যু হয় আৰু দেৱীক একমাত্ৰ উপাৰ্জন কৰা ব্যক্তি হিচাপে দেৱীৰ কান্ধত তেওঁৰ কন্যা আৰু দুজন নাতি-নাতিনীৰ যত্ন ল'বলৈ এৰিথৈ যায় । ২০১৫ চনত তেওঁ ৰাখী মণ্ডিৰ ঝাড়ু চহৰত কাম কৰি আছিল য’ত ৭০০ পৰিয়ালে এটাও শৌচাগাৰ নোহোৱাকৈয়ে বাস কৰিছিল। দেৱীয়ে সহায় কৰাৰ প্ৰস্তাৱ দিলে আৰু ৱাটাৰএইডক কিছুমান শৌচাগাৰৰ বাবে ধন সংগ্ৰহ কৰিবলৈ বুজাই দিলে। স্থানীয় সমাজে নিজৰ বৰ্ত্তমান অৱস্থাতে সুখী বুলি কৈ মাটি বা বিত্তীয় সাহায্য দিবলৈ অনিচ্ছুক আছিল আৰু তেওঁলোকে আশংকা কৰিছিল যে ধন সংগ্ৰহৰ প্ৰস্তাৱৰ আৰত কোনো গোপন অভিসন্দি থাকিব পাৰে বুলি। মুকলি নলা, শিশু আৰু প্ৰাপ্তবয়স্কসকলে ৰাস্তাত শৌচ কৰিবলগীয়া হোৱা আৰু আক্ৰমণ আৰু ধৰ্ষণৰ আখ্যান বোৰৰ সত্ত্বেও মানুহ বোৰ সন্মত নহৈছিল।[1]অৱশেষত তাই শৌচাগাৰ নিৰ্মাণ কৰিবলৈ ওলাই আহিছিল দুখন বাছ বদলি কৰি কিছুদিন ৫ কিলোমিটাৰ বৰষুণত তিতি খোজ কাঢ়িবলগীয়া হোৱাৰ স্বত্বেও ।

২০২০ চনত আন্তঃৰাষ্ট্ৰীয় নাৰী দিৱসত তেওঁ ভাৰতৰ প্ৰধানমন্ত্ৰীৰ টুইটাৰ একাউণ্টৰ দায়িত্ব লয়। সেইদিনা তেওঁৰ নামত টুইট কৰা প্ৰধানমন্ত্ৰীয়ে "মহৎ সাতজন" বুলি ডাকনাম দিয়াসকলৰ ভিতৰত তেওঁ অন্যতম আছিল। টুইট কৰিবলৈ সাতজনক নিৰ্বাচিত কৰা হৈছিল যদিও বঁটা বিজয়ী আছিল পদলা ভূদেৱী, বিনা দেৱী, আৰিফা জান, চামি মুৰ্মু, নীলজা ৱাংমো, ৰশ্মি উৰ্ধ্বৰেশে, মান কৌৰ, কৌশিকী চক্ৰৱৰ্তী, অৱনী চতুৰ্বেদী, ভৱনা কান্থ, মোহনা সিং জিতাৰৱাল, ভগীৰথী আম্মা, কাৰ্ত্যায়নী আম্মা আৰু দেৱী়।  ৰাষ্ট্ৰপতি ৰামনাথ কোবিন্দে বাৰটা নাৰী শক্তিপুৰস্কাৰ বঁটাৰ ভিতৰত এটা বঁটা প্ৰদান কৰাৰ সময়ত তেওঁৰ এই কামত স্বীকৃতি লাভ কৰে। নতুন দিল্লীত আন্তঃৰাষ্ট্ৰীয় নাৰী দিৱসৰ দিনা এই বঁটা প্ৰদান কৰা হৈছিল।

## তথ্যসূত্ৰ
লোগ ক্যা কহেংগে

**লোগ ক্যা কহেংগে**  ) ১৯৮২ চনৰ এখন ভাৰতীয় হিন্দী ভাষাৰ ছবি, যিখন নিৰ্মাণ আৰু পৰিচালনা কৰিছে বি আৰ ইছাৰাই। ইয়াত সঞ্জীৱ কুমাৰ, শাবানা আজমী, শত্ৰুঘ্ন সিনহা আৰু নবীন নিচ্ছলে গুৰুত্বপূৰ্ণ চৰিত্ৰত অভিনয় কৰিছে। "লোগ ক্যা কহেংগে" নামটোৱে ভাৰতীয় সমাজত মহিলাসকলে সন্মুখীন হোৱা সাধাৰণ কলংকক বুজায়, যাৰ পৰা এক নিৰ্দিষ্ট ধৰণে আচৰণ আৰু পূৰ্ব-নিৰ্ধাৰিত বিবাহত সন্মতি দিয়াৰ আশা কৰা হয়। ছবিখন হত্যা আৰু ব্যভিচাৰৰ বিষয়বস্তুৰ সৈতে সম্বন্ধিত।
## সাৰাংশ
ৰমাক এজন বিপত্নীকৰ সৈতে পূৰ্বতে নিৰ্ধাৰিত বিবাহ কৰিবলৈ বাধ্য কৰা হয়। তেওঁ স্বামী আৰু পুত্ৰক আৰু তেওঁৰ ওপৰত জাপি দিয়া জীৱনটোক ঘৃণা কৰিবলৈ লয়। তেওঁ আন এজন পুৰুষৰ সৈতে সম্পৰ্কত জড়িত  হৈ পৰে। এদিন তেওঁৰ সতীয়া পুত্ৰই তেওঁক অন্য মানুহৰ লগত আৱিষ্কাৰ কৰে। তেওঁ ল’ৰাটোক হত্যা কৰে যাতে সি তেওঁৰ স্বামীক সম্পৰ্কৰ কথা ক’ব নোৱাৰে। শেষত তেওঁৰ মানসিক স্বাস্থ্যৰ অৱনতি ঘটি স্বামীকো হত্যা কৰে আৰু তেওঁ উন্মাদ হৈ পৰে।
## তথ্য সংগ্ৰহ

## বাহ্যিক সংযোগ
*  
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:১৯৮২ বৰ্ষৰ চলচ্চিত্ৰ
সন্ধ্যা ধৰ

**সন্ধ্যা ধৰ**  (; জন্ম ১৯৮০) এগৰাকী ভাৰতীয় অক্ষম অধিকাৰ কৰ্মী। কম বয়সতে চেৰিব্ৰেল পালচি ৰোগত আক্ৰান্ত হৈ হুইল চেয়াৰ ব্যৱহাৰকাৰী মহিলা। বিশেষভাৱে সক্ষম লোকক সহায়ৰ বাবে ২০১৫ চনত জম্মু ইনষ্টিটিউট অৱ জেনেৰেল এডুকেশ্যন এণ্ড ৰিহেবিলিটেচন (JIGER) প্ৰতিষ্ঠা কৰি ২০২০ চনৰ নাৰী শক্তিৰ সন্মানেৰে সন্মানিত হয়।
## কৰ্ম জীৱন
১৯৮০ চনৰ আৰম্ভণিতে ভাৰতৰ পূৰ্বৰ জম্মু-কাশ্মীৰ ৰাজ্যৰ গ্ৰীষ্মকালীন ৰাজধানী শ্ৰীনগৰত কাশ্মীৰী পণ্ডিত পৰিয়ালত জন্মগ্ৰহণ কৰিছিল সন্ধ্যা ধৰ। জন্মৰ কেইমাহমান বয়সত তেওঁৰ জ্বৰ হৈছিল যাৰ ফলত তেওঁৰ পক্ষাঘাত হৈছিল আৰু তেওঁৰ মস্তিষ্কৰ পক্ষাঘাত ধৰা পৰিছিল। পিতৃ-মাতৃয়ে তেওঁৰ চিকিৎসাক অগ্ৰাধিকাৰ দিছিল আৰু তেওঁক দুবছৰৰ বাবে নতুন দিল্লীৰ দীনদয়াল উপাধ্যায় ইনষ্টিটিউট ফৰ দ্য ফিজিকেলি হেণ্ডিকেপডলৈ পঠিওৱা হৈছিল। পাঁচ বছৰ বয়সত তেওঁ স্থানীয় স্কুললৈ গ’ল আৰু তাৰ পিছত পৰিয়াল জম্মুলৈ গুচি গ’ল, য’ত চিকিৎসাৰ সুবিধা ভাল আছিল। আদৰ্শ শিক্ষা নিকেতন বিদ্যালয় আৰু তাৰ পিছত এম দাস বিদ্যালয়ত পঢ়িছিল। চৰকাৰী ডিগ্ৰী কলেজ পেৰেড গ্ৰাউণ্ড জম্মুত বাণিজ্য শাখাত স্নাতক, বাণিজ্য স্নাতকোত্তৰ, কম্পিউটাৰ বিজ্ঞানত ডিপ্লমা আৰু ব্যৱসায় প্ৰশাসনত স্নাতকোত্তৰ (এম বি এ) অধ্যয়ন কৰি শিক্ষা গ্ৰহণ কৰে। ইয়াৰ পিছত তেওঁ জম্মু-কাশ্মীৰ চৰকাৰৰ বিত্ত বিভাগত কাম কৰে। ধৰে বচিয়া খেলে আৰু ২০২২ চনত বচিয়া নেচনেল চেম্পিয়নশ্বিপত ব্ৰঞ্জৰ পদক লাভ কৰে।

ধৰ এগৰাকী হুইল চেয়াৰ ব্যৱহাৰকাৰী মহিলা। তেখেতে এগৰাকী অক্ষম অধিকাৰ কৰ্মী হিচাপে ২০১৫ চনত *জম্মু ইনষ্টিটিউট অৱ জেনেৰেল এডুকেচন এণ্ড ৰিহেবিলিটেচন* (JIGER) প্ৰতিষ্ঠা কৰে। এই প্ৰতিস্থানে প্ৰতিবন্ধীসকলক সহায় কৰে আৰু প্ৰতিবন্ধী শিক্ষকসকলে আগবঢ়োৱা পাঠদান শিকোৱা হয়। ২০২২ চনত ই ৪০০ ৰো অধিক অক্ষম শিশুক সহায় কৰিছিল।

সন্ধ্যাই ২০২২ চনত ৰাষ্ট্ৰপতি ৰামনাথ কোবিন্দৰ পৰা ২০২০ চনৰ নাৰী শক্তিৰ সন্মান লাভ কৰে। জম্মু-কাশ্মীৰৰ উপ-ৰাজ্যপাল মনোজ সিনহাই ২০২২ চনত কৈছিল যে নাছিৰা আখতাৰ আৰু নাছিমান আশ্ৰফৰ সৈতে ধৰ এই অঞ্চলৰ মহিলাসকলৰ বাবে এক প্ৰেৰণাদায়ক।

## নিৰ্বাচিত ৰচনা
*ধৰ, সন্ধ্যা (২০১৫)। জম্মু অঞ্চলৰ ৰাজনৈতিক চেতনা, ১৯০৪–১৯৭৭। নতুন দিল্লী, ভাৰত। আই এছ বি এন ৯৭৮-৯৩-৫১২৮-১০৪-৭।
*ধৰ, সন্ধ্যা (২০১৯)। জম্মু অঞ্চলত ৰাজনৈতিক জাগৰণঃ আলোচনা চক্ৰ, সন্মিলনত উপস্থাপন কৰা গৱেষণা পত্ৰ। দিল্লী। আই এছ বি এন ৯৭৮-৯৩-৫৩২৪-০২৯-৫।

## তথ্যসূত্ৰ
জুলিয়া জাহেৰ

**জুলিয়া জাহেৰ** () এগৰাকী ইজৰাইলী আৰব ব্যৱসায়ী, লোকহিতৈষী আৰু প্ৰাক্তন স্কুল শিক্ষয়িত্ৰী। তাহিনি প্ৰস্তুত কৰা কোম্পানী আল আৰ্জ তাহিনিৰ তেওঁ স্বত্ত্বাধিকাৰী আৰু মুখ্য কাৰ্যবাহী বিষয়া। মহিলাৰ অধিকাৰ, বিশেষভাৱে সক্ষম লোক, আৰু এলজিবিটি স্বাস্থ্যৰ বাবে কৰা দানশীল কাৰ্য্যৰ বাবে তেওঁ পৰিচিত।

## কৰ্মজীৱন
জাহেৰৰ পৰিয়ালৰ পটভূমি আৰব খ্ৰীষ্টান। ২০০৩ চনত স্বামীৰ তাহিনি কোম্পানী আল আৰ্জ তাহিনীৰ দায়িত্ব লোৱাৰ পিছত তেওঁ দশক দশক ধৰি স্কুলৰ শিক্ষয়িত্ৰী আছিল।, ১৯৯২ চনত স্থাপিত কোম্পানীটোৰ দায়িত্ব লোৱাৰ লগে লগে জাহেৰে ঋণ পৰিশোধ কৰে আৰু উৎপাদন প্ৰক্ৰিয়াটো উন্নীত কৰে৷ আল আৰ্জৰ দুটা কাৰখানাত ইথিওপিয়াৰ পৰা আমদানি কৰা তিলৰ পৰা দিনটোত ২০ৰ পৰা ২৫ টন টাহিনি উৎপাদন কৰা হয়। এই সামগ্ৰীসমূহ ইজৰাইলত বিক্ৰী কৰা হয় আৰু ১৮খন দেশলৈ ৰপ্তানি কৰা হয়। ইজৰাইলৰ একমাত্ৰ আৰব মহিলা কাৰখানাৰ মালিক জাহেৰ। তেওঁ কৰ্মক্ষেত্ৰত বৈচিত্ৰ্য আৰু মহিলাৰ পোষকতা কৰে। তেওঁৰ কোম্পানীয়ে জেজৰিয়েল উপত্যকাৰ ইহুদী, মুছলমান আৰু খ্ৰীষ্টান বাসিন্দাৰ উপৰিও বহু সংখ্যক আৰব মহিলাক নিয়োগ কৰে।

জাহেৰ দানশীলতাৰ বাবে স্বীকৃতি লাভ কৰিছে। মহিলাৰ অধিকাৰ আৰু বিশেষভাৱে সক্ষম লোকসকলৰ প্ৰতি বৰঙণি আগবঢ়াইছে। ২০২০ চনত তেওঁ এলজিবিটি আৰবী ভাষী ইজৰাইলীসকলৰ বাবে সংকটকালীন হটলাইন স্থাপনৰ বাবে *দ্য আগুডা – ইজৰাইলৰ এলজিবিটি টাস্ক ফ'ৰ্চ*লৈ অনুদান আগবঢ়ায়।কেইবাজনো ৰাজনীতিবিদ আৰু এলজিবিটি অধিকাৰ কৰ্মীয়ে জাহেৰক প্ৰশংসা কৰাৰ বিপৰীতে অধিক ৰক্ষণশীল আৰব-ইজৰাইলীসকলে এই অনুদানৰ বাবে সমালোচনা কৰি দাবী কৰে যে ইয়াৰ ফলত এলজিবিটি জীৱনশৈলীৰ “স্বাভাৱিক” হ’ব পাৰে। এই অনুদানৰ ফলত সামাজিক ৰক্ষণশীলসকলৰ মাজত তেওঁৰ কোম্পানী বৰ্জনৰ সূচনা হয়। ইয়াৰ উত্তৰত ইজৰাইলী কূটনীতিবিদসকলে আল আৰ্জৰ পৰা ৬০০ পাউণ্ডতকৈ অধিক টাহিনি কিনিছিল

২০২১ চনলৈকে কোম্পানীটোৱে যোৱা তিনি বছৰত ৩০% বিক্ৰী বৃদ্ধিৰ অভিজ্ঞতা লাভ কৰিছিল।

২০২২ চনত জাহেৰক তেওঁৰ উদ্যোগীকৰণ আৰু সম্প্ৰদায়ৰ নেতৃত্বৰ সন্মানত টেল আভিভ বিশ্ববিদ্যালয়ৰ অৰ্থনীতিৰ হুগো ৰামনিচিয়ানু বঁটা প্ৰদান কৰা হয়। আৰব-ইজৰাইলী ছাত্ৰ-ছাত্ৰীৰ বাবে নাৰ্চিং অধ্যয়নৰ বৃত্তিৰ বাবে জাহেৰে তেওঁৰ পুৰস্কাৰৰ ধন বিশ্ববিদ্যালয়খনলৈ ঘূৰাই আনে। সেই বছৰতে জাহেৰে বাৰ-ইলান বিশ্ববিদ্যালয়ৰ পৰা সন্মানীয় ডক্টৰেট ডিগ্ৰী লাভ কৰে।

## ব্যক্তিগত জীৱন
জাহেৰৰ ঘৰ নাচৰত আৰু তেওঁৰ দুটা সন্তান আছে। ২০০৩ চনত হাৰ্ট এটেকত আক্ৰান্ত হৈ স্বামীৰ মৃত্যু হয়।

## তথ্যসূত্ৰ

শ্ৰেণী:ইজৰাইলৰ নাৰী অধিকাৰ কৰ্মী
খালিদা জাহিৰ

**খালিদা জাহিৰ** (১৯২৭–২০১৫), যাৰ বানান খালদা জাহিৰ, চুডানৰ প্ৰথম মহিলা চিকিৎসক আৰু মহিলা অধিকাৰ কৰ্মীসকলৰ ভিতৰত অন্যতম।

## শৈশৱ আৰু শিক্ষা
ওমদুৰমানৰ জাহিৰ আলছাদাতিৰ ঘৰত জন্মগ্ৰহণ কৰিছিল জাহিৰে। পৰিয়ালৰ তেওঁ ডাঙৰ ছোৱালী আছিল। ১৯৫২ চনত জেড চেৰকিছিয়ানিৰ সৈতে তেওঁ *কিচেনাৰ স্কুল অৱ মেডিচিন*ৰ পৰা স্নাতক ডিগ্ৰী লাভ কৰে, যিটো অনুষ্ঠান পিছলৈ খাৰ্টুম বিশ্ববিদ্যালয়লৈ পৰিণত হয়।

## চিকিৎসা কেৰিয়াৰ
খালিদা আৰু চেৰকিছিয়ানি দুয়ো আছিল চুডানৰ প্ৰথম মহিলা চিকিৎসক।

খালিদাই নিজৰ ক্লিনিকত দুখীয়া লোকক বিনামূলীয়াকৈ চিকিৎসা কৰিছিল। চুডানৰ স্বাস্থ্য মন্ত্ৰালয়ৰ শিশু চিকিৎসাৰ মুৰব্বী হৈছিল। ১৯৮৬ চনত তেওঁ অৱসৰ গ্ৰহণ কৰে।

## ৰাজনৈতিক সক্ৰিয়তা
১৯৪৭ চনত ছাত্ৰ সংঘৰ প্ৰথমগৰাকী মহিলা সদস্য আছিল খালিদা আৰু সেই বছৰতে তেওঁ দক্ষিণ চুডানৰ সৈতে সম্পৰ্কিত শান্তি আলোচনাত যোগদান কৰে। ১৯৪০ চনত ৰাজনৈতিক দলত যোগদান কৰা কেইজনমান মহিলাৰ ভিতৰত খালিদা অন্যতম। ১৯৪৮ চনত ফাতিমা তালিবৰ সৈতে যুৱতী সাংস্কৃতিক সমাজ প্ৰতিষ্ঠা কৰে। প্ৰথম চুডানৰ মহিলা সংগঠন, ই মহিলাসকলক স্বাস্থ্য, পঢ়া আৰু লিখাৰ ওপৰত শিক্ষা প্ৰদান কৰিছিল। ১৯৫২ চনত তেওঁ চুডানী মহিলা সংঘ (SWU)ৰ প্ৰতিষ্ঠাপকসকলৰ ভিতৰত আছিল, যিটো সংগঠনে ভোটাধিকাৰ আৰু শ্ৰমিকৰ অধিকাৰৰ বাবে প্ৰচাৰ চলাইছিল। ১৯৫৮ চনত খালিদা SWU ৰ সভাপতি নিৰ্বাচিত হয়।

## মৃত্যু
খালিদাৰ মৃত্যু হয় ৯ জুন ২০১৫।

## তথ্য সূত্ৰ

শ্ৰেণী:প্ৰথম মহিলা চিকিৎসক
শ্ৰেণী:মৃত ব্যক্তি
নাছিৰা আখতাৰ

**নাছিৰা আখতাৰ**  ( ; জন্ম: ১ ফেব্ৰুৱাৰী ১৯৭২) জম্মু আৰু কাশ্মীৰৰ কুলগামৰ এগৰাকী ভাৰতীয় উদ্ভাৱক। স্কুল এৰি বনৌষধিৰ ব্যৱহাৰৰ প্ৰতি আগ্ৰহী হৈ পৰে। আখতেৰে কাশ্মীৰ বিশ্ববিদ্যালয়ৰ বিজ্ঞান যন্ত্ৰপাতি কেন্দ্ৰত আঠ বছৰতকৈও অধিক সময় কাম কৰি পলিথিনক জৈৱ-বিঘ্নিত হোৱাৰ উপায় উদ্ভাৱন কৰিছিল।  ২০০৮ চনত তেওঁ এটা অপ্ৰকাশিত বনৌষধি ব্যৱহাৰ কৰি এটা সমাধান বিচাৰি পাইছিল। বনৌষধিটোক পেষ্ট তৈয়াৰ কৰা হয় আৰু ইয়াক পলিথিনত জুই লগোৱাৰ আগতে প্ৰয়োগ কৰা হয়। পলিথিন কোনো ধৰণৰ প্ৰদূষণৰ ৰিপৰ্ট নোহোৱাকৈয়ে নিষ্কাশন কৰা হয়। তেওঁৰ এই কৃতিত্বৰ স্বীকৃতি স্বৰূপে তেওঁ ২০২২ চনৰ আন্তঃৰাষ্ট্ৰীয় নাৰী দিৱসত ভাৰতৰ ৰাষ্ট্ৰপতি ৰামনাথ কোবিন্দৰ পৰা নাৰী শক্তিপুৰস্কাৰ লাভ কৰে।

## তথ্যসূত্ৰ
মৰাণ জেৰ কেটজেনষ্টেইন

**মৰাণ জেৰ কাটজেনষ্টেইন** (; জন্ম:-১৩ আগষ্ট ১৯৮২) এগৰাকী ইজৰাইলী মহিলা অধিকাৰ কৰ্মী, প্ৰবক্তা, সমাজ কৰ্মী, কৌশলবিদ আৰু সংবাদ মাধ্যমৰ ব্যক্তিত্ব। তেওঁ মহিলা সংগঠনৰ মিত্ৰজোঁটৰ প্ৰৱৰ্তকসকলৰ ভিতৰত অন্যতম আৰু ২০২৩ চনৰ ইজৰাইলৰ ন্যায়িক সংস্কাৰৰ প্ৰতিবাদত সক্ৰিয় সংস্থা "ব'নট অলটাৰনেটিভা" (মহিলা বিল্ডিং এণ্ট্ৰনেটিভ)ৰ প্ৰতিষ্ঠাপক।

## জীৱনী
ইজৰাইলৰ হ’লনত জন্মগ্ৰহণ কৰা মৰাণ জেৰ কেটজেনষ্টেইন তিনিজন সন্তানৰ ভিতৰত জ্যেষ্ঠ। তেওঁৰ পৰিয়ালটো মিগডাল হাএমেকত বাস কৰিছিল আৰু পাঁচ বছৰ বয়সত তেওঁ পুনৰ হ'লনলৈ গুচি গৈছিল। ধৰ্মীয় পৰিয়ালত ডাঙৰ-দীঘল হৈছিল যদিও তেওঁ ধৰ্মনিৰপেক্ষ বিদ্যালয়ত পঢ়িছিল। জেৰ কেটজেনষ্টেইন ব্নেই আকিভা যুৱ আন্দোলনত সক্ৰিয় আছিল। হোলনৰ কাটজিৰ হাইস্কুলত অধ্যয়ন সম্পূৰ্ণ কৰে য'ত তেওঁ মিডিয়া এণ্ড কমিউনিকেচন অধ্যয়ন কৰে। আইডিএফৰ সামৰিক সেৱাৰ সময়ত জেৰ কেটজেনষ্টেইনে মানৱ সম্পদ বিষয়া হিচাপে কাম কৰিছিল আৰু লেফটেনেণ্ট পদবীৰে সন্মানজনকভাৱে চাকৰিৰ পৰা বৰ্খাস্ত হৈছিল।

সেনাবাহিনী সেৱাৰ পিছত তেওঁ কলেজ অৱ মেনেজমেণ্ট একাডেমিক ষ্টাডিজত যোগাযোগ আৰু পৰিচালনাত স্নাতক ডিগ্ৰী লাভ কৰে আৰু সংগতি ৰাখি শ্বিন বেটত কাৰ্যকৰী ভূমিকা পালন কৰে। ২০০৭ চনত ডিগ্ৰী সম্পূৰ্ণ কৰা কেটজেনষ্টেইনে ২০১০ চনত একেখন কলেজতে বিজনেছ এডমিনিষ্ট্ৰেচনত স্নাতকোত্তৰ ডিগ্ৰী সম্পূৰ্ণ কৰে। বৰ্তমান চাৰিটা সন্তানৰ সৈতে বিবাহিত মাতৃ জেৰ কেটজেনষ্টেইন মধ্য ইজৰাইলত থাকে৷ 

পৰিয়ালৰ সৈতে আইলাটত ছুটী লৈ থাকোঁতে তেওঁ গম পোৱা এটা দলবদ্ধ ধৰ্ষণৰ কাণ্ডৰ কথা শুনি মহিলাৰ পক্ষপাতিত্বমূলক ব্যৱহাৰৰ প্ৰতি দৃষ্টি আকৰ্ষণ কৰিবলৈ প্ৰতিবাদী আন্দোলন আয়োজন কৰাৰ সিদ্ধান্ত লয়"। ২০২০ চনত তেওঁ ব্যৱসায়ী মহিলা, উদ্যোগী, চিইঅ', সংবাদ মাধ্যমৰ ব্যক্তিত্ব, সমাজ কৰ্মী, আৰু মুৰব্বীসকলৰ সংঘৰ জৰিয়তে ব'নট অলটাৰনেটিভা, "মহিলা বিল্ডিং এণ অলটাৰনেটিভ" প্ৰতিষ্ঠা কৰে। ২০২৩ চনত ব'নট অলটাৰনেটিভা এটা চৰকাৰী সংস্থাত পৰিণত হয়৷

## তথ্যসূত্ৰ
শ্ৰেণী:সমাজকৰ্মী
শ্ৰেণী:ইজৰাইলৰ ব্যক্তি
শ্ৰেণী:ইজৰাইলৰ নাৰী অধিকাৰ কৰ্মী
শ্ৰেণী:জীৱিত ব্যক্তি
বিশ্ব ডাউন চিনড্ৰম দিৱস

thumb| ব্ৰাজিলত বিশ্ব ডাউন চিণ্ড্ৰম দিৱস উদযাপন
**বিশ্ব ডাউন চিণ্ড্ৰম দিৱস** () ২০০৭ চনৰ পৰা, প্ৰতি বছৰে ২১ মাৰ্চ তাৰিখে পালন কৰা হয়। ২১ মাৰ্চৰ দিনটো (বছৰৰ ৩য় মাহ) ২১তম ক্ৰম’জমৰ ট্ৰিপ্লিকেচন (ট্ৰাইছ’মী)ৰ স্বকীয়তাক বুজাবলৈ বাছনি কৰা হৈছিল যিয়ে ডাউন চিণ্ড্ৰমৰ সৃষ্টি কৰে। ৰাষ্ট্ৰসংঘৰ সাধাৰণ পৰিষদে ২০১২ চনৰ পৰা প্ৰতি বছৰে এই দিৱসটি পালন কৰাৰ সিদ্ধান্ত লৈছে।

প্ৰতি বছৰে ২১ মাৰ্চত ডাউন চিণ্ড্ৰমৰ বিষয়ে সজাগতা সৃষ্টিৰ লক্ষৰে **বিশ্ব ডাউন চিণ্ড্ৰম দিৱস** পালন কৰা হয়। ই এনে এক জিনীয় বিসংগতি যʼত এগৰাকী শিশুৰ জন্মৰ সময়ত অতিৰিক্ত ২১তম ক্ৰম'জম থাকে৷

## কাৰ্যসূচী আৰু স্মৃতিচাৰণ
ডাউন চিণ্ড্ৰমত আক্ৰান্ত ব্যক্তিসকলক সমৰ্থন জনোৱা এটা সাধাৰণ কাম হ’ল ৰঙীন বা অমিল মোজা পিন্ধা। সেই মোজাবোৰৰ আকৃতি কিছু পৰিমাণে ক্ৰম’জমৰ দৰে থাকে।

২০২১ চনত বিশ্ব ডাউন চিণ্ড্ৰম দিৱসক স্বীকৃতি দিবলৈ এটা এনিমেটেড চুটি ছবি *ফ্ৰীবাৰ্ড* সৃষ্টি কৰা হৈছিল। মাইকেল জোচেফ মেকড'নাল্ডৰ দ্বাৰা ৰচিত আৰু পৰিচালিত এই ছবিখন জৰ্ডান হাৰ্টৰ "ফ্ৰিডম" গীতটোৰ বাবে নিৰ্ধাৰণ কৰা হৈছিল আৰু ২০২১ চনত চিকাগো আন্তৰ্জাতিক শিশু চলচ্চিত্ৰ মহোৎসৱত জয়ী হৈছিল।

## তথ্য উৎস

## বাহ্যিক সংযোগ

* 
* Down Syndrome International website
* United Nations World Down Syndrome Day webpages
শ্ৰেণী:দিৱসসমূহ
ৰংগনায়কি অম্মাল

**ৰংগনায়কি অম্মাল** (২৮ মে' ১৯১০ – ১৫ আগষ্ট ১৯৯৮) এগৰাকী ভাৰতীয় মৃদংগ বাদক আছিল। এইক্ষেত্ৰত তেওঁ লিংগভিত্তিক বাধা অতিক্ৰম কৰা প্ৰথম ভাৰতীয় মহিলা আছিল।

## পৰিয়াল
ৰংগনায়কি অম্মালৰ পিতৃ থিৰুকোকাৰ্নাম শিৱৰামন এজন প্ৰসিদ্ধ ইছাই ৱেল্লালাৰ বা‌নাটুৱানাৰ (শাস্ত্ৰীয় সংগীত লগত জড়িত ব্যক্তি) আছিল। তেওঁ অৱধান পল্লৱিৰ জটিল কলাৰ বাবে খ্যাতি লাভ কৰিছিল, য'ত হাত, ভৰি আৰু মূৰ ব্যৱহাৰ কৰি একাধিক তাল বজাব পাৰিছিল। ৰংগনায়কি অম্মাল সাত ভাই-ভনীৰ মাজত দ্বিতীয় আছিল। তেওঁৰ ভাতৃ উলগনাথন পিল্লাই এজন বাইলিনবাদক আছিল।
### প্ৰশিক্ষণ
ৰংগনায়কীয়ে মৃদংগৰ কলা আয়ত্ত কৰিবলৈ প্ৰসিদ্ধ পুদুকোট্টাই দক্ষিণামূৰ্তি পিল্লাইৰ পৰা শিক্ষা গ্ৰহণ কৰিছিল। একেলগে, তেওঁ ভাৰতনাট্যমৰো প্ৰশিক্ষণ লৈছিল।

## সফলতা
২০শ শতিকাৰ আৰম্ভণিত, তেওঁ কৰ্ণাটক সংগীতৰ পাৰ্কুছন ক্ষেত্ৰত মহিলা হিচাপে পথিকৃৎ হয়। ১৯২৭ চনৰ মাদ্ৰাজত অনুষ্ঠিত অল ইণ্ডিয়া সংগীত সম্মিলনত ১৭ বছৰীয়া থিৰুকোকাৰ্নাম ৰংগনায়কি অম্মাল ২৩জন মৃদংগ শিল্পীৰ মাজত একমাত্ৰ মহিলা শিল্পী আছিল।
ৰংগনায়কি অম্মাল এজন প্ৰসিদ্ধ মৃদংগ বাদক আছিল। সংগীত ক্ষেত্ৰত তেওঁৰ অসামান্য অৱদানৰ স্বীকৃতি হিচাপে, তেওঁ কালৈমামানি বঁটা লাভ কৰিছিল, যি তামিলনাডুৰ উচ্চতম নাগৰিক সন্মান। ১৯৯৮ চনৰ ১৫ আগষ্টত তেওঁ দেহাৱসান প্ৰাপ্ত কৰে।

## তথ্যসূত্ৰ

শ্ৰেণী:মৃত ব্যক্তি
শ্ৰেণী:সংগীতজ্ঞ
শ্ৰেণী:কৰ্ণাটক
শ্ৰেণী:ভাৰতীয় নাৰী
টাৰাব আব্দুল হাদী

**টাৰাব আব্দুল হাদী** ()(১৯১০–১৯৭৬) এগৰাকী পেলেষ্টাইন কৰ্মী আৰু নাৰীবাদী আছিল৷ ১৯২০ চনৰ শেষৰ ফালে ব্ৰিটিছ মেণ্ডেট পেলেষ্টাইনৰ প্ৰথম মহিলা সংগঠন *পেলেষ্টাইন আৰব মহিলা কংগ্ৰেছ* (PAWC)ৰ সহ-প্ৰতিষ্ঠাপক আছিল আৰু ইয়াৰ ভগ্নী গোট আৰব মহিলা সংস্থা (AWA)ৰ সক্ৰিয় সংগঠক আছিল৷

## জীৱনী
টাৰাব আব্দুল হাদীৰ ১৯১০ চনত জেনিনত জন্ম হৈছিল। তেখেত আউনি আব্দ আল-হাদীৰ পত্নী আছিল আৰু তেওঁ নিজেই ৰাজনীতিত সক্ৰিয় আছিল আৰু ইষ্টিকলাল দলৰ এগৰাকী বিশিষ্ট সদস্য হৈছিল। আব্দুল হাদী আৰু জেৰুজালেমৰ উল্লেখযোগ্য পৰিয়ালৰ অন্যান্য মহিলাসকলে পেলেষ্টাইনত জায়নিষ্টৰ উপস্থিতিৰ বিৰোধিতা আৰু স্বাধীনতাৰ বাবে পুৰুষসকলৰ জাতীয় সংগ্ৰামৰ প্ৰতি তেওঁলোকৰ সমৰ্থন স্পষ্ট কৰিবলৈ পেলেষ্টাইন আৰব মহিলা কংগ্ৰেছ (PAWC) গঠন কৰে।

১৯২৯ চনৰ ২৬ অক্টোবৰত জেৰুজালেমৰ আব্দুল হাদীৰ ঘৰত পিএডব্লিউচিৰ প্ৰথমখন বৈঠক অনুষ্ঠিত হয় আৰু তাৰ পিছত এই অনুষ্ঠানক পেলেষ্টাইনী মহিলাসকলে ৰাজনৈতিক ক্ষেত্ৰখনত প্ৰৱেশ কৰা "প্ৰথম" বুলি ঘোষণা কৰা হয়।আব্দুল হাদী পিএডব্লিউচিৰ কাৰ্যবাহী সমিতিৰ অন্যতম সদস্য হৈ পৰে, য'ত চৈধ্যগৰাকী মহিলা আছিল, যিসকল মূলতঃ জেৰুজালেমৰ উল্লেখযোগ্য পৰিয়ালৰ পৰা (যেনে-হুছেইনী, আলামিছ, নাছাছিবি আৰু বুডেইৰিছ) আহৰণ কৰা হৈছিল। পেলেষ্টাইনৰ দুৰ্দশাৰ প্ৰতি সজাগতা সৃষ্টিৰ বাবে চিঠি আৰু টেলিগ্ৰাম লিখাৰ উপৰিও পি এ ডব্লিউ চিয়ে কয়দীৰ পোষকতাও কৰিছিল। ইয়াৰ লগত জড়িত আছিল ব্ৰিটিছ কৰ্তৃপক্ষৰ ওচৰত আবেদন কৰি কঠোৰ কাৰাদণ্ড চুটি কৰাৰ প্ৰয়াস আৰু কাৰাদণ্ডৰ বাবে নিজৰ পোহপাল দিয়া পৰিয়ালসমূহৰ বাবে ধন সংগ্ৰহ কৰা।

আব্দুল হাদী ১৯২৯ চনত প্ৰতিষ্ঠা হোৱা আৰব মহিলা সংস্থা (AWA)তো সক্ৰিয় আছিল, যিটো পেলেষ্টাইনৰ আটাইতকৈ বিশিষ্ট নাৰীবাদী সংগঠনত পৰিণত হয়। আব্দুল হাদী ওৰণিৰ বিৰুদ্ধে অভিযানতো সক্ৰিয় আছিল, যিটো পদক্ষেপ স্থানীয় মহিলাসকলে পেলেষ্টাইনী মহিলাসকলক ওৰণি আঁতৰাবলৈ উৎসাহিত কৰিছিল। ১৯৪৮ চনৰ আৰব–ইজৰাইল যুদ্ধৰ পিছত আব্দুল হাদী স্বামীৰ সৈতে ইজিপ্তৰ কায়ৰোত থাকে৷ ১৯৭৬ চনত কায়ৰোত তেওঁৰ মৃত্যু হয়।

## তথ্যসূত্ৰ

শ্ৰেণী:পেলেষ্টাইনৰ নাৰী অধিকাৰ কৰ্মী
শ্ৰেণী:সমাজকৰ্মী
মহানগৰ

**মহানগৰ ** ) ১৯৬৩ চনত সত্যজিৎ ৰায়ৰ দ্বাৰা ৰচিত আৰু পৰিচালিত এখন ভাৰতীয় বাংলা ভাষাৰ নাট্যধৰ্মী ছবি; মুখ্য চৰিত্ৰত অভিনয় কৰিছিল মাধৱী মুখাৰ্জীয়ে। নৰেন্দ্ৰনাথ মিত্ৰৰ অৱতৰণিকা শীৰ্ষক চুটিগল্পৰ আধাৰত নিৰ্মিত এই ছবিখনত এগৰাকী গৃহিণীৰ কাহিনী কোৱা হৈছে, যিয়ে এগৰাকী বিক্ৰেতাৰ চাকৰি কৰি নিজৰ পৰম্পৰাবাদী পৰিয়ালটোক বিচলিত কৰি পেলায়। এই ছবিখনত পৰৱৰ্তী কালৰ হিন্দী চলচ্চিত্ৰৰ অন্যতম আগশাৰীৰ অভিনেত্ৰী জয়া ভাদুৰীৰ পৰ্দাত প্ৰথম উপস্থিতি আছিল। 

১৯৬৩ চনৰ প্ৰথমাৰ্ধত কলিকতাত শ্বুটিং কৰা মহানগৰখন আছিল সত্যজিৎ পৰিচালিত প্ৰথমখন ছবি, য’ত সম্পূৰ্ণৰূপে তেওঁৰ জন্মভূমি কলিকতাৰ পটভূমিত নিৰ্মিত হৈছিল। ছবিখনে চহৰীয়া মধ্যবিত্ত শ্ৰেণীৰ সমসাময়িক বাস্তৱতাক প্ৰতিফলিত কৰিছিল, য’ত মহিলাসকলে কাম কৰিবলৈ বাহিৰলৈ ওলাই অহাতো কেৱল মুক্তিৰ ধাৰণাৰে পৰিচালিত নহয়, বৰঞ্চ ই এক অৰ্থনৈতিক বাস্তৱত পৰিণত হৈছিল। ছবিখনত পিতৃতান্ত্ৰিক দৃষ্টিভংগী আৰু সামাজিক গতিশীলতাৰ ওপৰত আত্মবিশ্বাসী শ্ৰমজীৱী মহিলাগৰাকীৰ প্ৰভাৱ পৰীক্ষা কৰা হৈছে। প্ৰবীণ চলচ্চিত্ৰ সমালোচক ফিলিপ ফ্ৰেঞ্চৰ মতে, ছবিখন অপু ত্ৰিল’জীৰ সৈতে ৰায়ৰ শ্ৰেষ্ঠ কামসমূহৰ অন্যতম।

## বঁটা
*১৯৬৪ চনত ১৪তম বাৰ্লিন আন্তঃৰাষ্ট্ৰীয় চলচ্চিত্ৰ মহোৎসৱত সত্যজিৎ ৰায়ে শ্ৰেষ্ঠ পৰিচালকৰ গোল্ডেন বিয়েৰ বঁটা লাভ কৰে।
*৩৬তম একাডেমী বঁটাত এই ছবিখনক শ্ৰেষ্ঠ বিদেশী ভাষাৰ ছবিৰ ভাৰতীয় প্ৰৱেশ হিচাপে নিৰ্বাচিত কৰা হৈছিল যদিও এই বঁটাৰ বাবে চূড়ান্ত পাঁচখন মনোনীত ছবিৰ ভিতৰত অন্যতম হিচাপে নিৰ্বাচিত হোৱা নাছিল।
*একাদশ ৰাষ্ট্ৰীয় চলচ্চিত্ৰ বঁটাত এই ছবিখনে তৃতীয় শ্ৰেষ্ঠ পূৰ্ণদৈৰ্ঘ্য ছবিৰ সৰ্বভাৰতীয় প্ৰমাণপত্ৰ লাভ কৰে।
*মহানগৰে ১৯৬৩ চনত প্ৰথম ফিল্মফেয়াৰ শ্ৰেষ্ঠ বাংলা চলচ্চিত্ৰৰ বঁটা লাভ কৰে। 

## তথ্য সংগ্ৰহ

## বাহ্যিক সংযোগ
* Mahanagar (www.satyajitray.org)
* ''The Big City: A Woman's Place'' – an essay by Chandak Sengoopta at the Criterion Collection
*  

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:বঙালী চলচ্চিত্ৰ
শ্ৰেণী:১৯৬৩ বৰ্ষৰ চলচ্চিত্ৰ
শ্ৰেণী:তৃতীয় শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:সত্যজিৎ ৰায়
বিশ্ব পুতলা নাচ দিৱস

thumb|240x240px| মেৰিয়ানেট-ট্ৰেন্সফৰ্মাৰ।
**বিশ্ব পুতলা দিৱস** () ২১ মাৰ্চ তাৰিখে পালন কৰা হয়। ইৰাণৰ পুতলা থিয়েটাৰ শিল্পী জাভাদ জোলফাঘৰীৰ পৰা এই দিৱস পালন কৰাৰ ধাৰণাটো আহিছিল৷ ২০০০ চনত মেগডেবাৰ্গত অনুষ্ঠিত হোৱা ইউনিয়ন ইণ্টাৰনেশ্যনেল ডে লা মেৰিয়নেট, (UNIMA)ৰ ষোড়শ কংগ্ৰেছত তেওঁ আলোচনাৰ বাবে এই প্ৰস্তাৱ আগবঢ়ায়। দুবছৰৰ পিছত ২০০২ চনৰ জুন মাহত আটলাণ্টাৰ ইউনিমাৰ আন্তঃৰাষ্ট্ৰীয় পৰিষদৰ এখন বৈঠকত এই উদযাপনৰ তাৰিখ নিৰ্ধাৰণ কৰা হয়। ২০০৩ চনত প্ৰথমবাৰৰ বাবে এই দিৱস উদযাপন কৰা হয়।

প্ৰতি বছৰে দিনটো এটা থিম লৈ উদযাপিত হয়। ২০২২ চনত থিম আছিল "দ্য চি"। সেই থিমটো ব্যৱহাৰ কৰি দিনটো উদযাপন কৰাৰ লগতে পুতলা নাচক উৎসাহিত কৰাই আছিল ইয়াৰ উদ্দেশ্য।

বিশ্ব পুতলা দিৱস পুতলা উৎসৱৰ দ্বাৰা উদযাপন কৰা হয়, যʼত পুতলা সংস্থাক দান দিয়া, পুতলা নিৰ্মাণ কৰা বা পুতলা নাচ প্ৰদৰ্শন কৰা আদি কাৰ্যসূচী অন্তৰ্ভুক্ত থাকে। কিছুমান সম্প্ৰদায়ে দিনটোৰ সন্মানত পুতলা নাচ প্ৰদৰ্শন কৰি মানুহক এই বহুমুখী আৰু মৃত্যুমুখত পৰা শিল্পৰূপটোৰ কথা সোঁৱৰাই দিয়ে।

প্ৰায় ৪০০০ বছৰ ধৰি, প্ৰায় প্ৰতিটো সভ্যতাতে পুতলাৰ প্ৰচলন আছেই। আজিকালি বজাৰত প্ৰায় সকলো আকৃতি আৰু আকাৰৰ পুতলা পোৱা যায় আৰু বিভিন্ন কাহিনী ক’বলৈ ইয়াৰ ব্যৱহাৰ কৰা হয়।

## লগতে চাওক

* ইউনিমা
* পুতলা নাচ
* পুতলা নাচক
* কেনিয়া ইনষ্টিটিউট অৱ পুতলা থিয়েটাৰ (কিপ্ট)

## তথ্য উৎস

## বাহ্যিক সংযোগ

* UNIMA Official Website

শ্ৰেণী:দিৱসসমূহ
শ্ৰেণী:পুতলা
ইছাম আব্দুলহাদী

**ইছাম আব্দুলহাদী** (, ১৯২৮–১৬ আগষ্ট ২০১৩) এগৰাকী বঁটা বিজয়ী পেলেষ্টাইনী মহিলা অধিকাৰ কৰ্মী আছিল। ১৯৬৫ চনৰ জুলাই মাহত পেলেষ্টাইনী মহিলাৰ সাধাৰণ সংঘৰ সভানেত্ৰী হিচাপে নিৰ্বাচিত হয়। 

## প্ৰাৰম্ভিক জীৱন
১৯২৮ চনত নাবলুছত জন্মগ্ৰহণ কৰা তেখেতে আ’ইছিয়েহ স্কুলত আৰু পিছলৈ ৰামাল্লাৰ ফ্ৰেণ্ডছ স্কুলত শিক্ষা গ্ৰহণ কৰে।.

## কৰ্মজীৱন
১৯৪৯ চনত আব্দুলহাদীয়ে পশ্চিম তীৰত পেলেষ্টাইনী মহিলাৰ কাৰ্য্যকলাপৰ জৰিয়তে নিজৰ কৰ্মজীৱন আৰম্ভ কৰে। ১৯৬৪ চনৰ জুন মাহত পেলেষ্টাইনী মহিলাৰ সাধাৰণ সংঘ আনুষ্ঠানিকভাৱে প্ৰতিষ্ঠা হোৱা প্ৰথমখন পেলেষ্টাইনী ৰাষ্ট্ৰীয় পৰিষদত অংশগ্ৰহণ কৰে। ১৯৪৯ চনত নাবলাছত আৰব মহিলা সংঘৰ সচিব প্ৰধান নিৰ্বাচিত হয়। ১৯৬৫ চনৰ জুলাই মাহলৈকে তেওঁ পেলেষ্টাইনী মহিলাৰ সাধাৰণ সংঘৰ সভানেত্ৰী হিচাপে নিৰ্বাচিত হয়।

### কাৰাগাৰত
১৯৬৯ চনৰ এপ্ৰিল মাহত আব্দুলহাদীক ইজৰাইলী বাহিনীয়ে কাৰাগাৰত ভৰাই দিয়ে আৰু তাৰ পিছত জেৰুজালেমৰ চাৰ্চ অৱ হলি চেপুলচাৰত ধৰ্ণা আৰু অনশনৰ ব্যৱস্থা কৰাৰ পিছত কন্যা ফাইহা আব্দুল হাদীক বিতাড়িত কৰে, য'ত তেওঁ গাজাত ইজৰাইলী সেনাই কৰা মহিলা হত্যাৰ প্ৰতিবাদ কৰি আহিছিল।.

### নিৰ্বাসন
আব্দুলহাদীয়ে জৰ্ডানৰ আম্মানত থকা চেভ জেৰুজালেম কমিটীৰ জৰিয়তে কাম কৰিছিল। ১৯৭৪ চনৰ ভিতৰত তেওঁ পেলেষ্টাইনী কেন্দ্ৰীয় পৰিষদত নিযুক্তি লাভ কৰে, আৰু তাৰ পিছত তেওঁ লেবাননত পেলেষ্টাইনী মহিলাৰ সাধাৰণ সংঘ পুনৰ প্ৰতিষ্ঠা কৰে। ইয়াৰ পিছত তেওঁ ১৯৭৫ চনত মেক্সিকো চহৰত অনুষ্ঠিত হোৱা মহিলা সম্পৰ্কীয় প্ৰথম বিশ্ব সন্মিলনত পেলেষ্টাইনী প্ৰতিনিধি দলৰ নেতৃত্ব দিয়ে।

১৯৮১ চনৰ ভিতৰত তেওঁ আৰব মহিলাৰ সাধাৰণ সংঘৰ সভানেত্ৰী নিৰ্বাচিত হয় আৰু তাৰ পিছত ১৯৮১–৯২ চনলৈকে আন্তৰ্জাতিক গণতান্ত্ৰিক মহিলা সংঘৰ উপ-সভানেত্ৰী নিৰ্বাচিত হয়।

১৯৯৩ চনত তেওঁক আন ৩০ জন নেতাৰ সৈতে পশ্চিম পাৰলৈ উভতি যাবলৈ অনুমতি দিয়া হয়।
## তথ্যসূত্ৰ

শ্ৰেণী:পেলেষ্টাইনৰ নাৰী অধিকাৰ কৰ্মী
লিবাৰ্টিনা আমাথিলা

**লিবাৰটিনা ইনাভিপোছা আমাথিলা** () এগৰাকী নামিবিয়ান চিকিৎসক আৰু ৰাজনীতিবিদ। তেওঁ ৰাষ্ট্ৰীয় পৰিষদ আৰু ৰাষ্ট্ৰীয় বিধানসভাৰ সদস্য হিচাপে কাৰ্যনিৰ্বাহ কৰিছিল আৰু ২০০৫ চনৰ মাৰ্চৰ পৰা ২০১০ চনৰ মাৰ্চলৈকে নামিবিয়াৰ উপ-প্ৰধানমন্ত্ৰী আছিল। 

## প্ৰাথমিক জীৱন আৰু শিক্ষা
লিবাৰটিনা এপ’লাছৰ জন্ম হৈছিল কুনেনে অঞ্চলৰ ফ্ৰান্সফণ্টেইনত। শ্বৱপো নেচনহুড প্ৰগ্ৰাম(SWAPO Nationhood Programme)ৰ অধীনত পোলেণ্ডত চিকিৎসা বিজ্ঞান অধ্যয়নৰ বাবে বৃত্তি লাভ কৰি ১৯৬৯ চনত ৱাৰ্ছ মেডিকেল একাডেমীৰ পৰা স্নাতক ডিগ্ৰী লাভ কৰি নামিবিয়াৰ প্ৰথমগৰাকী মহিলা চিকিৎসক হয়। পিছলৈ তেওঁ শ্বৱপোৰ শৰণাৰ্থী শিবিৰত কাম কৰে।

আমাথিলাই দক্ষিণ আফ্ৰিকাত মাধ্যমিক বিদ্যালয় সম্পূৰ্ণ কৰিছিল। ১৯৬২ চনত তেওঁ পৰদেশলৈ যায় আৰু কিছুদিন তাঞ্জানিয়াত থাকে, য'ত তেওঁ পোলেণ্ডত অধ্যয়নৰ বাবে বৃত্তিৰ বাবে আবেদন কৰে আৰু লাভ কৰে। 
১৯৬০ চনত পোলেণ্ড, ছুইডেন আৰু লণ্ডনত চিকিৎসা শিক্ষা সম্পূৰ্ণ কৰে। ইয়াৰ উপৰি তেওঁ আমেৰিকাৰ কলম্বিয়া বিশ্ববিদ্যালয়ত অবিত্তীয় পৰিচালকৰ বাবে বিত্তীয় পাঠ্যক্ৰমত নামভৰ্তি কৰে (১৯৯৩); দক্ষিণ আফ্ৰিকাৰ ইউনিচাত এডভান্স এক্সিকিউটিভ প্ৰগ্ৰাম (১৯৯২); মালিৰ বামাকোত, মহামাৰী বিজ্ঞান আৰু ফৰাচী ডিপ্লমা,(১৯৮০ – ১৯৮৩); পাব্লিক হেল্থত স্নাতকোত্তৰ ডিপ্লমা, লণ্ডন স্কুল অৱ হাইজিন এণ্ড ট্ৰপিকেল মেডিচিন, ইউ কে (১৯৭৭ – ১৯৭৮); লণ্ডন স্কুল অৱ হাইজিন এণ্ড ট্ৰপিকেল মেডিচিন, ইউ কেত নিউট্ৰিচনত স্নাতকোত্তৰ ডিপ্লমা (১৯৭২); এম.বি.চি.বি., আৰু ছুইডিছ ইন ছুইডেন (১৯৭৫); এম.বি. চে.বি., পোলেণ্ডৰ ৱাৰ্ছ মেডিকেল একাডেমী (১৯৬২ – ১৯৬৯); দক্ষিণ আফ্ৰিকাৰ কেপ টাউনৰ ৱেলিংটন হাইস্কুলত জ্যেষ্ঠ প্ৰমাণপত্ৰ (১৯৫৫ – ১৯৫৭); ফ্ৰান্সফণ্টিয়েনৰ অটজিৱাৰংগো প্ৰাথমিক বিদ্যালয় আৰু লুথাৰিয়ান মিছন প্ৰাথমিক বিদ্যালয় (১৯৪৬ – ১৯৫৫)ত শিক্ষা লাভ কৰে।

## ৰাজনৈতিক কেৰিয়াৰ
১৯৬৯ চনত তাঞ্জানিয়াত নিৰ্বাসিত হৈ থকা শ্বাপোৰ পৰামৰ্শদাতা কংগ্ৰেছত আমাথিলা শ্বাপোৰ কেন্দ্ৰীয় সমিতিৰ স্বাস্থ্য আৰু কল্যাণৰ উপ-সচিব আৰু শ্বাপো মহিলা পৰিষদৰ সঞ্চালিকা হয়। স্বাধীনতাৰ ঠিক আগতে ১৯৮৯ চনৰ নৱেম্বৰৰ পৰা ১৯৯০ চনৰ মাৰ্চলৈকে চলি থকা সংবিধান সভাৰ শ্বাপোৰ সদস্য আছিল,  আৰু ১৯৯০ চনৰ মাৰ্চ মাহত স্বাধীনতাৰ পিছৰে পৰা নামিবিয়াৰ ৰাষ্ট্ৰীয় বিধানসভাৰ সদস্য আছিল। ১৯৯০ চনৰ ২১ মাৰ্চৰ পৰা ১৯৯৬ চনৰ ১২ ছেপ্টেম্বৰলৈকে তেওঁ আঞ্চলিক আৰু স্থানীয় চৰকাৰ আৰু গৃহ নিৰ্মাণ মন্ত্ৰী আছিল আৰু সেই সময়ত তেওঁ স্বাস্থ্য আৰু সমাজ সেৱাৰ মন্ত্ৰী হৈছিল, ২০০৫ চনৰ ২১ মাৰ্চত নামিবিয়াৰ উপ-প্ৰধানমন্ত্ৰী হোৱালৈকে সেই পদত কাৰ্যনিৰ্বাহ কৰিছিল।

১৯৯৯ চনৰ ছেপ্টেম্বৰ মাহত তেওঁ আফ্ৰিকাৰ বাবে বিশ্ব স্বাস্থ্য সংস্থাৰ আঞ্চলিক সমিতিৰ অধ্যক্ষ হিচাপে এবছৰৰ বাবে নিৰ্বাচিত হয় আৰু ২০০০ চনৰ ১৫ মে'ত তেওঁ বিশ্ব স্বাস্থ্য সভাৰ ৫৩ সংখ্যক অধিবেশনৰ সভানেত্ৰী হিচাপে নিৰ্বাচিত হয়। ২০০২ চনৰ আগষ্ট মাহত শ্বাপোৰ কেন্দ্ৰীয় সমিতিৰ নিৰ্বাচনত তেওঁ দশম সৰ্বাধিক ভোট লাভ কৰে—৩৬৩।

নামিবিয়াৰ স্বাধীনতাৰ ২০ বছৰীয়া জয়ন্তীত, ২০১০ চনৰ ২১ মাৰ্চত তেওঁ ৰাজনীতিৰ পৰা অৱসৰ গ্ৰহণ কৰে।

## বঁটা আৰু স্বীকৃতি
১৯৮৭ চনত আমাথিলাই সাহস আৰু দীৰ্ঘ সেৱাৰ বাবে অংগুলুম্বাছে পদক লাভ কৰে, আৰু ১৯৯১ চনত তেওঁ নানচেন শৰণাৰ্থী বঁটা লাভ কৰে। 

২০০২ চনত তেওঁ শ্বাকোপমুণ্ডৰ ৰাস্তাটোৰ নাম নিজৰ নামেৰে ব্ৰুকেনষ্ট্ৰাছ ৰাখে।

## তথ্য সূত্ৰ

শ্ৰেণী:প্ৰথম মহিলা চিকিৎসক
শ্ৰেণী:ৰাজনীতিবিদ
শ্ৰেণী:নামিবিয়াৰ ব্যক্তি
মোনা ডেমাইডি

**মোনা নবিল ডেমাইদি** () এগৰাকী উদ্যোগী আৰু মহিলা অধিকাৰৰ সমৰ্থক। ১৯৮৮ চনৰ ১৪ ডিচেম্বৰত পেলেষ্টাইনৰ নাবলুছত তেওঁ জন্মগ্ৰহণ কৰিছিল। তেওঁ ব্ৰিটেইনৰ মানচেষ্টাৰ বিশ্ববিদ্যালয়ৰ পৰা এডভান্সড চফটৱেৰ ইঞ্জিনিয়াৰিং আৰু মেচিন লাৰ্নিঙত পি এইচ ডি আৰু চফট্ ৱেৰ ইঞ্জিনিয়াৰিং আৰু ডাটা মেনেজমেণ্টত সুখ্যাতিৰে এম এছ চি লাভ কৰে। ২০১৬ চনত আন-নাজাহ ৰাষ্ট্ৰীয় বিশ্ববিদ্যালয়ত যোগদান কৰি ডেমাইদীয়ে পেলেষ্টাইনৰ অভিযান্ত্ৰিক আৰু তথ্য প্ৰযুক্তি অনুষদৰ পি এইচ ডি প্ৰমাণপত্ৰ লাভ কৰি আটাইতকৈ কম বয়সীয়া মহিলা হিচাপে পৰিগণিত হয়। ২০১৪ চনত তেওঁ উইমেন ইন ইঞ্জিনিয়াৰিং আৰু আৰব উইমেন ইন কম্পিউটিঙৰ ব'ৰ্ডৰ সদস্য হয়। ২০২৪ চনৰ ছেপ্টেম্বৰ মাহত ড° ডেমাইদি আৰব আমেৰিকান বিশ্ববিদ্যালয় (পেলেষ্টাইন)ৰ ডিজিটেল বিজ্ঞান অনুষদৰ ডীন আৰু আন্তঃৰাষ্ট্ৰীয় সম্পৰ্কৰ সঞ্চালক হয়।

## জীৱনী

১৯৯৩ চনত ডেমাইদীয়ে পৰিয়ালৰ সৈতে ব্ৰিটেইনৰ ডাণ্ডীলৈ গুচি যায় আৰু হকহিল স্কুল আৰু পাৰ্ক প্লেচ স্কুলত প্ৰাথমিক বিদ্যালয়ত পঢ়ে। তেওঁ পেলেষ্টাইনত হাইস্কুল শেষ কৰিছিল। মোনা ডেমাইদীয়ে পেলেষ্টাইনৰ নাবলাছত অৱস্থিত আন-নাজাহ ৰাষ্ট্ৰীয় বিশ্ববিদ্যালয়ত কম্পিউটাৰ অভিযান্ত্ৰিকীত বিজ্ঞান স্নাতক (বি এছ চি) ডিগ্ৰী লাভ কৰে। ২০১০/১১ চনত মানচেষ্টাৰ বিশ্ববিদ্যালয়ৰ পৰা এডভান্সড চফট্ ৱেৰ ইঞ্জিনিয়াৰিং আৰু ডাটা মেনেজমেণ্টত স্নাতকোত্তৰ ডিগ্ৰী লাভ কৰাৰ পিছত তেওঁ কৃত্ৰিম বুদ্ধিমত্তাত পি এইচ ডি লাভ কৰে।

মোনা ডেমাইডি হৈছে STEMpire ৰ প্ৰতিষ্ঠাপক যিটো PALMEC International ৰ দ্বাৰা চালিত। STEMpire এ STEM শিক্ষা, বুটকেম্প, আৰু হেকাথনৰ জৰিয়তে ভৱিষ্যতৰ উদ্ভাৱকসকলক শক্তিশালী কৰে। ইয়াৰ উপৰিও ড° মোনা বেংক অৱ পেলেষ্টাইনৰ দ্বাৰা পৰিচালিত ইণ্টাৰচেক্ট ইনোভেচন হাবৰ অধ্যক্ষ আৰু পৰামৰ্শদাতা ব'ৰ্ডৰ সদস্য। তেওঁ এবিইটি আৰু ইনোভেচন এণ্ড এণ্টাৰপ্ৰেনিউৰশ্বিপ দুয়োটাৰে কমিটীৰ সদস্য হোৱাৰ লগতে আন-নাজাহ ৰাষ্ট্ৰীয় বিশ্ববিদ্যালয়ৰ সহকাৰী অধ্যাপিকাও। ইয়াৰ উপৰি ডেমাইডিয আই ই ই ই পেলেষ্টাইন উপখণ্ডত গুৰুত্বপূৰ্ণ ভূমিকা পালন কৰে কাৰণ তেওঁ অধ্যক্ষ, ছাত্ৰ শাখাৰ পৰামৰ্শদাতা আৰু ২০১৯ চনৰ শেষৰ ফালে এগৰাকী পূৰ্বৰ বিচাৰক। ইয়াৰ উপৰিও তেওঁ হাল্ট প্ৰাইজ ফাউণ্ডেশ্যন, ফ্ল' এক্সিলেটৰ আৰু ক'ড ইউৰ ফিউচাৰকে ধৰি কেইবাটাও ফাউণ্ডেশ্যনৰ বিচাৰক আছিল বা বৰ্তমানেও সেই পদত অধিষ্ঠিত হৈ আছে। তেওঁ মোনা ভিটেক ৰোডৰ সহ-প্ৰতিষ্ঠাপক  আৰু গাৰ্লছ ইন টেক, ইনকৰ্পৰেটেডৰ সহ-পৰিচালন সঞ্চালক। ডেমাইদী পেলেষ্টাইনৰ ইনষ্টিটিউট অৱ ইলেক্ট্ৰিকেল এণ্ড ইলেক্ট্ৰনিক্স ইঞ্জিনিয়াৰৰ অধ্যক্ষ আৰু ইলেক্ট্ৰিকেল এণ্ড ইলেক্ট্ৰনিকছ ইঞ্জিনিয়াৰ ইনষ্টিটিউটৰ পৰা বঁটা লাভ কৰা প্ৰথমগৰাকী মহিলা (জ্যেষ্ঠ সদস্যপদ)। পেলেষ্টাইনৰ গাৰ্লছ ইন টেকৰ সহ-পৰিচালন সঞ্চালিকাও হৈছিল। ডেমাইডি এগৰাকী গৱেষকও কাৰণ তেওঁ মেচিন লাৰ্নিং ব্যৱহাৰ কৰি অনলাইন লাৰ্নিং প্লেটফৰ্ম নিৰ্মাণৰ ওপৰত ছখন জাৰ্নেল পেপাৰ আৰু ই-লাৰ্নিঙত টাৰ্মিনোলজিকেল অণ্ট'লজি ইভেলুৱেটৰ নামৰ এখন কিতাপ প্ৰকাশ কৰিছে। মোনা ডেমাইদীয়ে ২০২২ চনত পেলেষ্টাইনৰ বাবে ৰাষ্ট্ৰীয় কৃত্ৰিম বুদ্ধিমত্তা কৌশল প্ৰস্তুত কৰিছিল।
## তথ্যসূত্ৰ

শ্ৰেণী:পেলেষ্টাইনৰ নাৰী অধিকাৰ কৰ্মী
ৰাবাব আব্দুলহাদী

**ৰাবাব ইব্ৰাহিম আব্দুলহাদী** () এগৰাকী পেলেষ্টাইনত জন্মগ্ৰহণ কৰা আমেৰিকীয় পণ্ডিত, কৰ্মী, শিক্ষাবিদ, সম্পাদক আৰু এজন শৈক্ষিক পৰিচালক। তেওঁ জাতিগত অধ্যয়ন, জাতি আৰু প্ৰতিৰোধ অধ্যয়নৰ সহযোগী অধ্যাপিকা আৰু ছান ফ্ৰান্সিস্কো ষ্টেট ইউনিভাৰ্চিটি (এছ এফ এছ ইউ)ৰ আৰব আৰু মুছলমান জাতি আৰু প্ৰব্ৰজনকাৰী অধ্যয়নৰ (এ এম ই ডি) প্ৰতিষ্ঠাপক সঞ্চালিকা। ইনছাইড হাইয়াৰ এডুকেশ্যনৰ কলিন ফ্লেহাৰ্টিয়ে তেওঁক "ইতিমধ্যে বিতৰ্কিত ক্ষেত্ৰখনৰ এগৰাকী বিতৰ্কিত ব্যক্তি" বুলি অভিহিত কৰিছে।

## জীৱন
ৰাবাব ইব্ৰাহিম আব্দুলহাদীয়ে ১৯৫৫ চনত জৰ্ডানৰ দখলত থকা পশ্চিম পাৰৰ নাবলুছত মুছলমান পৰিয়ালত জন্মগ্ৰহণ কৰিছিল।

২০০৪ চনৰ পৰা ২০০৬ চনলৈকে তেওঁ চেণ্টাৰ ফৰ আৰব আমেৰিকান ষ্টাডিজৰ প্ৰতিষ্ঠাপক সঞ্চালিকা হিচাপে কাৰ্যনিৰ্বাহ কৰিছিল আৰু ইউনিভাৰ্চিটি অৱ মিচিগান–ডিয়াৰবৰ্ণৰ সমাজবিজ্ঞানৰ সহযোগী অধ্যাপিকা হিচাপে কাৰ্যনিৰ্বাহ কৰিছিল।

২০০৭ চনৰ জানুৱাৰী মাহত তেওঁ ছান ফ্ৰান্সিস্কো ষ্টেট ইউনিভাৰ্চিটিৰ অধ্যাপক হিচাপে যোগদান কৰে। ২০০৭ চনত তেওঁক নিযুক্তি দিয়াৰ পিছৰে পৰা আব্দুলহাদীয়ে তেওঁৰ বিভাগৰ ভিতৰত একমাত্ৰ অধ্যাপক, যাৰ বহুখিনি বছৰ বছৰ ধৰি ছাত্ৰ গৱেষণা সহায়ক, অতিথি পণ্ডিত আৰু প্ৰবক্তাসকলে পৰিপূৰক হিচাপে কাম কৰি আহিছে। ২০১৮ চনত আব্দুলহাদীয়ে আনুষ্ঠানিকভাৱে গোচৰ আৰু অভিযোগ দাখিল কৰে আৰু তেওঁ কয় যে তেওঁৰ নিযুক্তিৰ সময়ত তেওঁক দুটা অধ্যাপক পদৰ প্ৰতিশ্ৰুতি দিয়া হৈছিল।

২০২৪ চনত ৱেক ফৰেষ্ট ইউনিভাৰ্চিটিত আব্দুলহাদীৰ অতিথি ভাষণ বাতিল কৰা হৈছিল, কাৰণ পৰিকল্পিত অনুষ্ঠানটোৱে ইজৰাইল সমৰ্থক ইহুদী ছাত্ৰ-ছাত্ৰী আৰু অন্যান্যসকলৰ প্ৰতিক্ৰিয়া লাভ কৰিছিল। গাজা গণহত্যাৰ পিছত আব্দুলহাদীয়ে ইহুদী বিৰোধীতা আৰু হামাছক সমৰ্থন কৰা বুলি অভিযোগ কৰি তেওঁৰ ভাষণ বাতিল কৰাৰ বাবে এখন আবেদনত ৮০০০ৰো অধিক স্বাক্ষৰ লাভ কৰে। ৱিনষ্টন-চেলেমৰ স্থানীয় গীৰ্জাত তেওঁ বক্তৃতা প্ৰদান কৰে।

তেওঁ আমেৰিকাৰ ডেম'ক্ৰেটিক ছ'চিয়েলিষ্টৰ সদস্য৷

## তথ্যসূত্ৰ

শ্ৰেণী:পেলেষ্টাইনৰ নাৰী অধিকাৰ কৰ্মী